
DUHOVNI ŽIVOT 
Asketsko-mistička revija, — Izdaje naklada »Istina«, 
Urednik Dr, O. Hijacint Bošković — Dubrovnik 1. 
i svaki drugi mjesec. — Godišnja pretplata 50.— Kuna, 
potporna 80.— Kuna. Za inostranstvo 80.— Kuna. Za đake 
40.— Kuna. Ček broj 33.236. . : 
Uredništvo: Hijacint. Bošković, samostan dominika 
: Dubrovnik. & 
Uprava: »Duhovni Život«, samostan dominikanaca, 
; Zagreb, Kažotićev trg 4 — Maksimir, 
Na Uredništvo (u Dubrovnik) se šalje suradnja i knjige na 
ogled. Na Upravu se šalje pretplata i svaka promjena adrese. 


Izlaz 


naca, 


IZ UPRAVE: 

“ »Bolje ikako živjeti negoli nikako“! To načelo 
potiče i državne vlasti da ograničuju naklade i 
opseg listova i skoro su svi listovi smanjili svoj 
opseg. Radi toga i naša revija izlazi ovog puta 
u povećanom opsegu, ali kao dvobroj! Neka naši 
pretplatnici shvate, da se to ne čini iz luksusa 
već iz nužde i da je to privre 
će se sa prilikama popraviti, 


Svima smo pretplatnicima u prvom broju, 


označili dugovanje i mnogi su spremno izvršili 


svoju dužnost. Ostale molimo, da to čim prije 


. učine, jer nemarnost mnogih pretplatnika stavlja 
u pitanje daljnje redovito izlaženje jedine revije 
ovoga smjera u hrvatskom narodu. 


Jer nemamo fonda ni mecena, koji bi u > 


izdašnoj mjeri potpomogli, molimo pretplatnike, 
kojima je to moguće, da se sjete naše revije 
kojom pripomoći. »Kad se bratska srca “slože, 
veli se da, i olovo plivat može“, Tada ćei revija 
moći da ispliva u ovim iznimnim vremenima. 


VLC 


mena stvar, koja 


DUHOVNI ŽIVOT 


ASKETSKO-MISTIČKA REVIJA 


GOD. XIV. ZAGREB 1942. BR. 2-3 


Lična obnova 


. Malo je kada čovjek tako strastveno težio za s 
vim poretkom i novim uređajem kao danas, Štoviše, 
modemi čovjek je svijestan činjenice novog rađanja, 
koje u sebi proživljuje. Prolazi nas osjećaj neke du- 
boke metempsihoze, koja bi imala preokrenuti sta- 
rog čovjeka i stvoriti od njega »novo sise ' 

To je činjenica. Toliko važna koliko zatišja, Nije 
naime od malog značenja osjećaj koji se odigrava ka 
dušama svih nas, a naročito u dušama vatrene ak 

omladine, a koji je zahvatio njihova. srca i . 
u njima novi odsjek povijesti njihova života, Jer ža 
da treba obnoviti dušu i tijelo, srce i razum, poje- 
dince i zajednicu, domovinu i čovječanstvo. Rece- 
dant vetera, nova sint omnia — rekao bi Sv, Toma. 

Sve iznova, sve novo! U redu. To je jasno. 
Ali što? — I to nije jasno. i 
A ipak je važno. Možda važnije nego so aje 

Mi svako jutro počinjemo. iz nova, ali time nije ah 
čeno da počinjemo bolje. Svaka epoha je A pi 
doblje povijesti; ali time što je nov kaiku i sia 
bolje. Povijest se ne povraća, ona se maše ._ . 
Vrijeme se ne vraća, ono je uvijek zaj * 9 =. 
đaja. Ali nažalost taj slijed imade tužnu rivulju, 

izmjenično Pada i diže se; slabi i obnavlja se. Čovjek 
sliči više manje bolesnom Putniku, koji na svom putu 
neprestano pada i diže se, I sve je novo na tom 
Putu: pad i dizanje, 


Mi danas stvaramo NOVOg čovjeka, dakle čovjeka 
različnog Od jučer, ali hoće li on biti bolji? Budimo 
iskreni, pa priznajmo bar to da to nije po sebi jasno, 

Nije ovdje mjesto da ulazimo u kritiku suvremenog 
zbivanja i da prosuđujemo nutarnju njegovu vrijed- 
nost, ali je svakako potrebno upozoriti na budnost i 
Opreznost, 

Međutim, niko toliko nema u sebi obnoviteljskog 
poleta kao kršćanstvo, Pa stoga niko toliko ne obna- 
vlja čovjeka kao kršćanstvo, Zato nikome toliko nije 
blizu misao cjelokupne obnove kao kršćanstvu, 
Kršćanstvo je spasilo čovječanstvo i obnovilo ga u 
času kada je, za doba invazije, skoro izdisalo na ru- 
ševinama rimskoga carstva, pa je obnoviteljskom 
svojom snagom stvorilo novog čovjeka, novo društvo 
i novi poredak, Ono i sada u sebi sadrži tu magičnu, 
zapravo božansku, silu, pa je kadro u ovom teškom 
času invazije rušilačkih ideja spasiti čovječanstvo na 
umoru i preporoditi njegov duh, 


Ono će to učiniti, ali samo tako da obnovi nutri- 
nju svakog pojedinca. Mi smo skloni baviti se rješa- 
vanjem svjetskih problema, a malo se bavimo sobom 
zaboravljajući, da će svaka obnova uspjeti samo ako 
počne iznutra. Što se rađa, rađa se u nama, Ni na- 
predak, ni ustanove ne će spasiti čovjeka ako on 
sam sebe ne spasi. Svi napori na bilo kojem po- 
dručju: psihološkom, moralnom, socijalnom i politič- 
kom, nemaju smisla, ako ne nađu odjek u paralelnom 
naporu izgradnje naše nutrinje, 

Mjesto da se razbacujemo bučnim programom 
obnove društva, bilo bi bolje da se stavimo na obno- 
vu pojedinca, u prvom redu obnovi nas samih. 

Mi danas trpimo od kolektivnog mentaliteta: sve 
gledamo u prizmi skupine, a ne vidimo više poje- 
dinca. Problem osobe kao da ne postoji za nas. Ako 
nas spopadne zlo okrivljujemo društvo; ako je dobro 


zahvaljujjemo društvu. Ako hoćemo nešto pridignuti, 


zaboravljamo na pojedince, a prihvaćamo se ko- 
lektiva, 

Međutim, svako zlo dolazi od pojedinaca. Tiranija, 
ropstvo, bijeda i slične vanjske sile škode čovjeku 
samo ako mi dademo svoj pristanak, Zato bismo ih 
mogli nazvati pravim imenom podlosti, neobuzdane 
strasti, pohlepe i zle navike. Protiv njih se možemo 
ograditi samo dobrotom i savjesnošću pojedinaca. 

Također i blagostanje i napredak ne dolaze od 
kolektiva kao takvog, nego od udruženih pojedinaca, 

Konačno kolektiv bez izgrađenih osoba nije ništa. 
To je fikcija koja nema stvarnosti. Raditi na blago- 
stanju kolektiva, a zapostavljati pojedinca, znači iz- 
Srađivali na pijesku. 

Država, kao i svaka zajednica, sastavljena je od 
pojedinaca, Štoviše, država služi osobi, Nije osoba 
za državu, nego je država za osobu, Raditi na općem 
dobru znači voditi brigu o svim pojedincima zajedno. 
Zajednica će procvasti kad budu izgrađeni pojedinci 
od kojih je sastavljena, 

Izgradnja naše nutrinje: to je veliki posao koji mo- 
ramo obaviti. Ovaj nutarnji svijet, realniji od vanjske 
pojavnosti — to je stvarnost koja pripada nama. To 
je vinograd, koji mi moramo obraditi. Zapustiti to 
polje rada, a dati se na obnovu vanjskog svijeta, 

znači ostaviti ono što je važno, a latiti se sporednog 
posla. : 

Naša nutrinja to je Zapravo svijet, kojemu se mi 
svagdano rađamo, Ali to je zapravo snaga, kojom mi 
i drugoga obnavljamo, 

Samo jedna duša je kadra svijetiom svoje pojave 
Promijeniti svu morainu aimosieru oko sebe. Ali 
treba posjedovati to Svijetlo; treba biti izgraden, 
Treba biti prožet duhom Kristovim ako hoćemo na 
drugoga djelovati, inače sav je naš posao uzaludan 
i labav, ' 

Nažalost moderni se čovjek straši tog nutarnjeg 
svijeta, On ga se straši, jer je veličanstven i strašan, 
osvijetljen, svjetlošću koju ne možemo gledati. On se 
u tom svijetu osjeća kao stranac: upravo ništa od 
njega ne shvaća, jer je to svijet koji pripada nečemu, 
što je iznad nas, jer je to mjesto na kojem Bog hoće 
rastrijeti svoj šator. A površni čovjek se boji Boga, 
pa voli da se istroši u ispraznoj vanjštini, nego da 
se nađe u Bogu. 

Upravo zabrinjuje s kakvim površnim životom živi 
moderni svijet, Zato je sve lakoumno, bez sadržaja 
i bez dubine, 

»Držim«, kaže Leseur, »da Ovoj generaciji najviše 
fali sabranosti, Razmatranje pretpostavlja neku snagu 
misli, neki duboki pogled u nutrinju duše, a to fali. 
A ipak samo na taj način možemo živjeti nutarnjim 
životom, kojeg je vanjski život samo izražaj. Što mo- 
žemo drugome dati, ako sami nismo znali ništa sa- 
kupiti? Priskrbimo najprije zalihu misli, energije i 
molitve. Naša će se nutrinja prenijeti na druge, i 
nikada se ovo prelijevanje neće iscrpsti, jer će imati 
izvor u (Bogu. Potrebno je svagdano jačati svoje sile 
na dubokom dodiru s vječnosti. Potrebno je da nam 

Srce Kristovo svagdano priopći nešto od svojih bo- 
žanskih tajna. Potrebno je da nas svjetlo Duha Sve- 
toga prati. Kad budemo imali Boga u nama, onda 
ćemo sigurno učiniti djelovanje; ili bolje, Bog će uči- 
niti preko nas.« 

Ko nije sposoban da se osamostali, postane neza- 
visan od svijeta i ostane sam u svojoj nutrinji, taj 
ne će nikada naći ni sebe ni druge. On će zauvijek 
ostati stran samome sebi i drugima. Ne će shvaćati 
ni sebe ni druge, pa ne će znati izgraditi ni sebe 
ni druge. 

»Dati se samome sebi«, kako je netko rekao, to 
je rijetkost u današnjem nemirnom i rastresenom svi- 
jetu. Ali to je znak da toga svijet najviše treba, Toga 
zapravo gladuje: gladuje izgrađenih, povučenih lič- 
nosti, koje će se nametnuti snagom svoje nutarnje 
izgradnje. Jer samo onaj koji se diže, druge diže, 


H, Bošković. 


Ličnost 


Kad govorimo o ličnosti upoređujući je sa oso- 
bom shvaćamo je kao neku dobro određenu stvar. 
Osoba je svaki čovjek po svojoj naravi, u koliko je 
svijesno biće — u koliko je subjekt sposoban da se 
postavi u refleksni misaoni odnošaj spoznaje, ljubavi 
i htijenja sa predmetima, biće koje posjeduje sama 
sebe, koje ne samo opstoji, već koje može da na 
neki način usavršava svoju opstojnost, biće koje je 
obdareno slobodnom voljom, Naprotiv svatko nije 
ličnost. Istina je da samo osobe mogu biti ličnosti, 
ali jer je netko osoba ne znači da je tim odmah i lič- 
nost. Kad nekoga možemo nazvati ličnošću? 

Prosječan čovjek, bez strasti i bez boje, zastar- 
jeli čovjek, bez istaknutog značaja nije ličnost, Ali 
nije ličnost ni čovjek abnormalan, usijani mozak, 
koji upada u oči radi svoje pretjeranosti, ni onaj koji 
se razlikuje od sredine po svojim hirima i nastra- 
nostima, ni patološki čovjek. Ličnost je u pravom 
smislu samo onaj čovjek koji otskače iznad općenite 
razine tim što u samomu sebi potpuno ostvaruje kla- 
sične odlike čovjeka, što posjeduje oštriji i stalniji 
um od običnoga, što zna dublje i iskrenije ljubiti, 
što ima čišću i ispravniju volju nego drugi, što se 
potpuno služi svojom slobodom, u jednu riječ: lič- 
nost je potpuni, duboki i pravi čavjek. 

Krupna je i prosta netočnost zamijeniti normal- 
nog čovjeka sa prosječnim, Mišljenje da je prosječan 
tip čovjeka, koji je češći i običniji, normalni tip i da 
je abnormalan onaj koji se odvaja od srednje razine, 


ne razlikujući uzorita čovjeka od nastranog, odgo-: 


vara, više manje, teoriji Lombroza o geniju i ludosti, 
prema kojoj su genijalnost i ludost srodne, jer obje 
proističu iz okvira osrednjeg čovjeka, U stvari sta- 
tistička brojčanost ne odlučuje o tomu koji je tip čo- 
vjeka normalan, jer nije baš takav najopćenitiji tip, 
već je normalno ono što odgovara čovječjoj naravi. 
Ko uzdigne svoju narav do potpunog razvoja, ko 
potpuno ostvari u sebi sve bitne vrijednosti osobe 
taj je ličnost. »Ličnost« je najnormalniji čovjek, jer 
u njoj specifične odlike osobe dostižu najpuniji i naj- 
naravniji razvitak. Osrednji čovjek je više indivi- 
duum nego normalan, on je duhovno nezreo, manj- 
kav čovjek. Potpuna ličnost koja otskače nad sre- 
dinom ima tako malo ahnormalnoga i duševno bole- 
snog, te se jače mora istaknuti da osrednji čovjek, 
obični tip čovjeka, u koga specifične ljudske odlike 

ne dostižu puni razvitak ni potpuni razvoj, gotovo 
uvijek pokazuje duševnu abnormalnost: pojave abu- 
lije gubitka volje, infantilizma djetinjarije i nastra- 
nosti, 

Jasno je da se »normalan čovjek« ne može izjed- 
načivati ni sa čovjekom koji je obdaren svim mogu- 
ćim talentima i darovima naravi, Čovjek uistinu nor- 
malan je klasičan čovjek, koji jasno vidi vrijednosti 
i na svaku vrijednost ispravno odgovara, on je slo- 
bodan čovjek, objektivan, ne grčevito prikovan uz 
sama sebe, već čovjek koji posjeduje neporočnu 
snagu da se dariva i da ljubi, Oni ljudi su normalni 
koji izgaraju dubokom žeđom za srećom, koja se ne 
utažuje siromašnim užicima života, ljudi koji stoje 
u neposrednom i prvotnom, a ne _ u oslabljenom i 
konvencionalizmom iskrivljenom odnošaju sa stva- 
rima, ljudi kakvi su bili sv. Augustin i sv. Franjo 
još prije njihova obraćenja, 

Naprotiv, osobiti talenti kao što bi bio filozofski 
ili umjetnički genij bilo Mchelangela, Beethovena ili 
Goethea, to su darovi Božji, koji ne iziskuju čovjeka 
normalna u punom smislu riječi. To su izvanredni 
darovi, ne toliko stoga što ih rijetko susretamo, — ta i 
normalni ljudi su rijetki — koliko stoga što pretstav- 
ljaju specijalne ljudske sposobnosti, koje nijesu neop- 
hodno potrebite čovječjoj naravi i njenoj općenitoj 
svrsi, to su osobiti darovi, sposobnosti koje jedino neki 
određeni ljudi primaju od Boga. 

Svaki normalni čovjek je ličnost u smislu kako 
smo rekli, ali za to nije genij. Dakle riječju »ličnost« 
označujemo klasična čovjeka, čovjeka u pravom 
smislu riječi, čovjeka u kome nalazimo tačne i neo- 
skvrnjene velike temeljne crte čovjeka. 

Ovdje treba da razlikujtmo dva glavna elementa 

ličnosti. Na prvo mjesto dolazi cjelovitost bitnih psi- 
hičkih duševnih »organa«, a ti su: apetitivna, spo- 
znajna i voljna moć »rirođene nekoj osobi, životna 
snaga koju posjedu, >, — dakle mogli bismo reći: 
oprema, miraz naravi, da je razlikujemo od specijal- 
nih talenata. Na drugo mjesto dolazi organski živi 
dodir sa svijetom vrijednosti i istine, jasna spoznaja 
vrijednosti i jesni odgovor na svaku vrijednost, ži- 
vot nadahnut istinom i u uskoj suglasnosti s objek- 
tivnim Logosom — stvarnim svijetom, otsutnost sva- 
kog subjektivnog  otstupanja od objektivne svrhe 
stvari, 

Ni jedan ni drugi elemenat nije dovoljan da sam 
sačinjava ličnost. Prvi elemenat je puki dar, preop- 
stoji u nama, i njemu ne možemo ništa dodati, kao 
što ne možemo dodati jedan lakat našemu rastu. 
Drugi elemenat je naprotiv sposoban da primi su- 
djelovanje naše slobdne volje. Kad se radi o tome 
da li je netko manje ili više ličnost, obično se ne- 
ispravno pazi samo na opstanak prvog elementa. Dok 
neki slave ličnost koja okružuje Napoleona, Goethea 
i mnoge druge, ponajviše su tako pijani od ushićenja 
radi gigantskih razmjera ovoga prvog elementa, da 
više ne zapažaju u ovim velikanima one strane koje 
odaju neku prazninu i površnost, neku ograničenost 
i »nemar«, točke naime u kojima su se načelno uda- 
ljili od objektivnog logosa — stvarnosti, jer žive 
odijeljeni od pravog # autentičnog Božjeg svijeta. S 
druge strane ne može se nijekati da čovjeku, koji od 
naravi ima slabe i ograničene talente, može uspjeti da 
se, sasvom dobrom voljom i velikodušnom predajom 
svijetu vrijednosti, uzdigne samo nad osrednjeg čovje- 
ka, ali takav nikad ne može postignuti sposobnost, moć i 
bogatstvo prave ličnosti. Samo iz suglasja ovih dvaju 

elemenata, ne jednostavno zbliženih, nego organski 
salivenih, rađa se prava ličnost, 
Druga oznaka ličnosti je savršeno jedinstvo stila 
života u svim vlastitim očitovanjima. Njezino vanj- 
sko držanje ne može da bude neko obično pričinjanje 
ili zavaravanje, već istiniti odraz nutarnjosti. Ovdje 
namjeravamo uprijeti prstom na onu rijetku harmo- 
niju među nutarnjim i vanjskim, koja je vlastitost 
ljudi čiji jezik, stil, kretnje, način vanjskog življenja 
i sve ostalo organski i iskreno proizlazi iz dna duše, 

Takovi ljudi vrše oko sebe jaki i plemeniti utje- 
caj i ne dopuštaju da ih neprilike okoline povuku na 
niže. Ipak moćni utjecaj koji netko može da obav- 
lja, još nije oznaka prave ličnosti, Netko može da 
prolama uzduh na dugo i široko sa svojom prosto- 
tom, trivijalnosti, niskoćom li ništetnošću, a ipak 
nije ličnost u pravom smislu, u smislu izvorne i ne- 
poročne vrijednosti. Jedinstvo stila mora da bude 
produkt istinitog i autentičnog svijeta, plod života 
koji je nadahnut na metafizičkom stvarnom stanju 
čovjeka, učinak viđenja i usvajanja vrijednota i ži- 
vota koji je prožet idejom Boga. 

Poslije nego smo ovo rekli suvišno je da naglasimo 
da se netačno i krivo upotrebljava izraz ličnosti, ako 
se neki individuumi bane kao ličnosti jedino stoga 
što su obdareni energičnijim temperamentom i koji 
sebi krče put svojim značajem te svojim imenom is- 
punjuju neku stalnu okolinu, Jednostavno sposob- 
nost da si netko prokrči put bilo žarom vlastitog 
preobilja života bilo ukroćenom moćnom energijom 
i jasnom sviješću svrhe, još nikako ne sačinjava lič- 
nost u pravom smislu, Pa isti značaj koji jače otska- 
če kod nekih te čini da ih drže za rođene vođe, ono 
neko neodoljivo preobilje života i umna nadmoć- 

nost, koja im daje specijalnu moć privlačivosti 
ni ih nekim naravnim sredi ' 
vrti, ili stožerima kristaliza, 
smije da bude POmiješan sa ličnošću kao takovom. 
Ta, to nije drugo nego nešto savršeniji razvitak pr- 
vog elementa ličnosti, naime naravnih darova, čija 
Prisutnost još nikako ne jamči i prisutnost drugog 
elementa koji je neophodno Potrebit da netko bude 
ličnost S druge strane nedostatak prvog elementa 
ne znači nijekanje ličnosti Ima i šutljivih ličnosti 
-koje na otajstveni i skriveni način razlijevaju nešto 
oko sebe, 


Može li svatko postati ličnost? Ovim pitanjem 


x i Či- 
štima oko kojih se sve 
cije za cjela društva, ne 


treba da se sada pozabavimo, Potpuno viđenje vri- 


jednosti te puno i darežljivo odgovaranje na njih, 
bogatstvo i veličina nekog čovjeka, zar to ne ovisi 
1 o njegovim naravnim darovima? Zar možda nema 
bezvrijednih, slaboumnih, bedastih i ograničenih. 
ljudi i već po naravi takovih koji sa svom dobrom 
voljom ne uspijevaju da dostignu ono bogatstvo, ka- 
pacitet, snagu i slobodu koje su vlastite pravoj lič- 
nosti? 

' Pomišljamo također i na one prevrtljive znača- 
jeve koje svaki vjetar ruši, svaki pritisak zbacuje s 
Puta, kojima u svakoj novoj društvenoj klimi, i malo 
težoj, ponestaje tla pod nogama, koje kao slamke 
neumoljivo zanosi tok javnog mnijenja, nove mode i 
svakog novog daška koji piri, 

Zar takovi nijesu već po naravi bene, polovični 
ljudi, to jest baš oprečni ličnosti? Sa čisto naravnog 
gledišta se ne može nijekati da takovih ima veoma 
mnogo, Po mišljenju Goethea nema na svijetu nego 
dvije vrsti ljudi: prosječni ili barem s malo talenta i 
ličnosti, i izvan okvira takova POimanja bilo bi isto 

toliko besmisleno očekivati da prosječan čovjek po- 
stane ličnost koliko da čovjek bez muzičke nadare- 
nosti — genija postane Mozart. 
Sasvim je drukčije otkada je Utjelovljenje neizre- 
civo uzdiglo čovječanstvo, otkada postoji krštenje 
po kojem pokršteni prima novi princip života i po- 
staje dionik Kristova života, dapače života istog 
Prestvetog Trojstva. Svaki pokrštenik, u koliko 
razvija ili bolje u koliko dopušta da se u njemu 
razvija ovaj život, otklanjajući sve zapreke i dajući 
slobodan tijek ovom životu, u koliko se dariva Kristu 
bez pridržavanja, u koliko uz Krista prianja, i živi 
od Krista, s Kristom i u Kristu, prestaje da on živi i 
Krist živi u njemu te tako postaje dionik Kristove 
neizmjerne veličine i bogatstva, Svetac koji je uro- 
njen u Kristov život, koji je Kristov vjerni primjerak 
uvijek je ličnost u najvišem značenju riječi, pa makar 
kakovi bili njegovi naravni darovi. Milost doista 
pretpostavlja narav, ne nadomješta je, nego je pre- 
obrazuje. Čovjek koji nije umno nadaren, pa dostigao 
i svetost, ne postaje tim jednostavno filozofski i teo- 
loški genij. Kod svetaca ne iščezavaju razlike među 
velikim i prosječnim genijem, priprostim i ne talen- 
tiranim čovjekom. Manjak talenata i slabi darovi 
naravi nemaju kod sveca ništa neprijatna, poniža- 
vajućeg i grubog, jer više nisu drugo nego potresna 
prostodušnost obasjana presjajnim znanjem Kristo- 
vim, udioništvom sa mneizrecivim veličanstvom Bo- 
žjim i sa kucajima Presvetog Srca Isusova »u kome 
su sva blaga mudrosti i znanja« te je tako pitanje o 
umnim sposobnostima svečevim već davno riješeno. 
Čovjek komu je priroda bila takova maćeha da 
mu nije dopustila da postane »ličnost« u naravnom 
pogledu, može i usprkos svoje slabosti da postane 

jak ? s : , 
jak, samo ako potpomaže puni razvitak vrhunarav- 


nog života, novog Principa života, novih organa i 
novih snaga koje je primio na krštenju. 

U svemu se dakle nalaze u uzvišenom smislu oba 
elementa ličnosti: darovi milosti i neprestano, usko 
prianjanje uz svijet vrhunaravnih vrijednosti, uz 
svetost, uz veličanstveno dostojanstvo Božje koje se 
otkriva u obliku Kristovu. Ovo prianjanje »nadvi- 
suje« svako prianjanje uz svijest naravnih vrijedno- 
sti, Ko bi se usudio da postupa sa sv. Arškim Župni- 
kom ili sa bl, fra Koradinom i bl, fra Điniprom kao 
sa ljudima od ništa, ili da i malo o njima posumnja, 
taj bi pokazao da ne shvaća ni malo svijet vrhuna- 
ravnosti i svetosti, Osoba svakog sveca-čovjeka koji 
nije više on, jer u njemu živi Isus Krist, čini utisak 
takve punine, širine i veličine da se s njom ne može 
ni iz daleka usporediti punina i neizmjernost čisto 
naravnog genija pa ne znam kako uzvišenog, Čedni 
Svijet sveca, pa imao on vrlo mršave naravne da- 


To ne znači da svetost jamči svecima slične na- 
ravne darove, ali ipak oni na uzvišeniji način u Kri- 
stu posjeduju njihov sjaj i puninu. 

Umrijeti dakle samima sebi, da u nama živi Isus 
Krist jedini je put da postanemo ličnosti u mnogo 
uzvišenijem i vlastitom smislu riječi, Taj je put, mi- 
lošću Božjom, svima otvoren, pa i čovjeku koga je 
narav manje nadarila, Ali umrijeti samima sebi ne 
znači odreći se svoje osobnosti, Naprotiv, što netko 
postane više »drugi Krist« to bolje ostvaruje u sebi 
onu osobnu i nepriopćivu misao Boga koji se u njemu 

utjelovio, Jasno je da je to moguće samo stoga šio 


je Krist »Sin Čovječji«, i što je u njemu cijelo čovje- 
čanstvo, ali nadasve zbog toga što On nije samo 
čovjek, nego u njegovom Srcu stanuje sva punina 
Božanstva, »in quo habitat omnis plenitudo divini- 
tatis«, Kad bi neki čovjek htio da Ga oponaša, svako 
oponašanje obična čovjeka, bio ovaj najveći, najge- 
nijalniji i najbogatiji, značilo bi da se jednostavno 
odriče vlastite osobnosti, bilo bi neko preudešava- 
nje, odricanje ličnosti, a to i onda kad bismo htjeli 
da apstrahiramo od činjenice da je takovo opona- 
šanje u pravom i bukvalnom smislu, u slučaju čov- 
jeka, potpuno nemoguće, Stoga osobna i nepriopćiva 
misao Božja u nekom čovjeku može da dostigne svo- 
je puno i najviše ostvarenje samo kad dotični dođe 
do svetosti, Zar ima jačih i istaknutijih individual- 
nosti od one S, Katarine Sijenske, S, Franje Asiškog, 
S. Ambroza, S. Pavla, S. Grgura VII? ' 
Sa svim tim ne smijemo zaboraviti da bi bila ve- 
lika zabluda kad bi netko postavio za svoj cilj to da 
postane ličnost u pravom smislu riječi ili jaka indi- 
vidualnost. I koliko dragocjeno bilo blago udioniš- 
tva sa puninom i veličinom Božjom, kad je govor o 
sticanju ličnosti također vrijedi, i tone u maloj 
mjeri, ona Kristova: »Tražite najprije kraljevstvo 
Božje i pravednost njegovu, i sve će vam se ostalo 
dodati«, Dietrich von Hildebrand 


Osrednji čovjek. 
Recite u nekom salonu da je koji glasoviti čovjek 
osrednji čovjek-mediokritet, začudit će se. Reći će 
da ste paradoksni, To je zato, jer ne znaju u čemu 


je osrednji čovjek. 

Da li je osrednji čovjek bedak, budala? Ni naj- 
manje. — Budala je među ljudima jedna skrajnost, 
veleum-genij druga, Osrednji je čovjek po sredini, 
Ne kažem da je u središtu intelektualnog svijeta; 
to bi bila sasvim druga stvar, On zauzima sredinu. 

A je li osrednji čovjek ono što se u filozofiji, po- 


litici, književnosti naziva srednji put? Pripada li on ' 


nužno i stalno ovom nazoru? 

Opet ne, 

Onaj koji kroči srednjim putem, taj to zna; hoće 
to biti namjerno. Osrednji čovjek ide istim putem, 
a da ne zna, On je to po naravi, a ne po nazoru; po 
karakteru, a ne po okolnostima. Neka je ražešćen, 
rasplamćen, pretjeran, neka se udaljio, koliko god 
je moguće, od srednjeg puta, on će ostati osrednji, 
Imat će osrednjost u svojoj razjarenosti, 

Značajna, posve značajna, crta osrednjeg čovjeka 
jest podlijeganje javnom mnijenju. On nikad ne go- 
vori, uvijek ponavlja. Prosuđuje čovjeka po njegovoj 
dobi, položaju, uspjesima, imutku. On najdublje po- 
štovanje ima prema onima koji su glasoviti — ne 
brinući se za uzrok tome — za one, koji su mnogo 
štampali, On bi se udvarao najžešćem dušmaninu, ako 
bi taj postao slavan; ali bi za neznatno držao, ako 
ne bi po zasluzi pohvalili dobrog mu prijatelja. Ne 
shvaća da jedan čovjek, još nepoznat, čovjek siro- 
mašan, kojega laktom guraju, s kojim bezobzirno 
postupaju, kojemu govore ti, može biti genijalan 
čovjek, 

Neka ste vi bili najveći među ljudima, on će držati, 
ako vas je poznavao djetetom, da vas i previše časti 
i uspoređujući vas sa Marmontelom, On se ne usuđuje 
prvi nešto poduzeti. Njegova su udivljenja oprezna, 
ushiti namješteni, Prezire one koji su mladi. Samo 

će, kad se vaša veličina razglasi, zakričati: ja sam 
to već prorekao! Ali, nikad neće, prije zore, reći o 
kojem neznanom čovjeku: eno slave i budućnosti! 
Onaj koji može nepoznatom radeniku reći: moj ma- 
lišane, ti si genijalan čovjek! eto taj zaslužuje besmrt- 
nost koju obećava, Razumjeti znači izjednačiti se, 
rekao je Rafael, 

Osrednji čovjek može imati koju naročitu sposob- 
nost: može imati talenta. Ali inicijativa njemu je 
zabranjena. On nema drugog pogleda, niti će ga ikad 
imati, Slaže se s nekom idejom, ali je ne prati u 
njenim različitim aplikacijama; pa ako mu je pono- 
vite s drugim riječima, više je ne priznaje, odbija je. 

Nekada pripušta neko načelo; ali prijeđete li na 
zaključke iz toga načela, reći će vam da pretje- 
ravate. ' 

Kad riječ pretjeranost ne bi postojala, osrednji bi 
je čovjek izumio, ' 

Osrednji čovjek smatra kršćanstvo jednom koris- 
nom opreznošću i bilo bi nepametno preći preko 
njega. Međutim, on ga u srcu odurava; a nekada ima 
prema njemu izvjesni obzir uobičajnosti, isti obzir 
koji ima prema knjigama na glasu. Ali se katolicizma 
straši: smatra ga pretjeranim: više voli protestanti- 
zam, koji mu je umjeren. Prijatelj je svih načela i 
svih protunačela, 

Osrednji čovjek može i poštivati kreposne ljude i 
ljude od talenta. 

Boji se i straši svetaca i genijalnih ljudi; smatra 
ih pretjeranima, želi znati čemu služe crkveni re- 
dovi, napose kontemplativni redovi. Dopušta sestre 
Sv. Vinka Paulskog, jer se njihovo djelovanje, barem 
djelomično, odvija pred očima svijetu. Ali koje nam 
dobro, veli, od karmelićanki? 

Ako osrednji čovjek od rođenja postane stvarnim 
kršćaninom, posve prestaje biti osrednji. Možebit ne 
će biti jedan viši čovjek, ali je istrgnut iz žvala osred- 
njosti pomoću ruke koja drži mač. Čovjek koji ljubi 
nikad nije osrednji, 

Čovjek, uistinu osrednji, divi se malo ne svemu; ne 
divi se ničemu žarko, Ako mu iznesete njegove vla- 
site misli, njegove vlasite osjećaje oličivši ih izvje- 
snim zanosom, bit će nezadovoljan. Opet će reći da 
pretjerujete; više će voliti hladne neprijatelje, nego 
vruće prijatelje. Ono što nadasve odurava jest žar- 
kost. 

Osrednji čovjek ima jedincatu strast: da mrzi 
lijepo. Često će možda ponoviti koju otrcanu istinu 
na otrcan način. Izrazite istu istinu sjajevito, proklet 
će vas; jer se susreo s lijepim, svojim ličnim nepri- 
jateljem. 

* Osrednji čovjek ljubi pisce koji ne kažu ni da, ni 
ne na ikoje pitanje, koji ništa ne tvrde, koji gutaju 
sve protivuriječne nazore. Odjednom ljubi Voltaire-a, 
Rousseau-a i Bosuet-a. Drago mu je nijekanje kršćan- 
stva, ali uglađeno nijekanje, s izvjesnom mjerom u 
riječima. Ima nekakvu ljubav prema racionalizmu i, 
začudo, prema jansenizmu, 

Svaku tvrdnju smatra drskom, jer svaka tvrdnja 
isključuje protivuriječnu rečenicu. Ali, ako ste po- 
malo prijatelj i pomalo neprijatelj svih stvari, on će 
vas naći pametnima i opreznima. Divit će se finoći 
vašeg mišljenja i reći će da imate talenta za prelaze 
i nijanse. 

Da izbjegne prigovoru nesnošljivosti, koji on; upra- 
vlja svakomu tko nepokolebljivo misli, morao se je 
zakloniti u potpunu sumnju, ali treba li i sumnju na- 
zvati njenim imenom? Potrebno joj je dati oblik 

skromna nazora, koji pridržava sva prava protivnog 
nazora, koji izgleda da govori nešto, a ne govori po- 
sve ništa. Treba da svakoj izreci doda milotnu po- 
pratnju: izgleda, ako smijem reći, ako je dopušteno 
tako se izraziti. 

Osrednji čovjek u djelovanju i u vršenju dužnosti 
osjeća neki nemir: strah ga je da se ne osramoti. Na 
taj način on priopćuje nekoliko ukradenih misli 
obzirno, bojažljivo, uvijeno kao čovjek koji se boji 
da njegove riječi ne uzdrmaju svijetom. 

Prva se riječ osrednjeg čovjeka, koji ocjenjuje neku 
knjigu, ponajčešće odnosi na pojedinosti, i obično 
na pojedinosti stila, Nije loše pisano, rekne, kad je 
stil gladak, mlak, bezbojan, plašljiv. Slabo pisano, 
rekne, kad život struji vašim djelom, kad stvarate 
svoj govor u kazivanju, kad izrazujete svoje misli 
s takovom svježinom koja je iskrenost spisatelja. On 
ljubi bezličnu književnost; odurava knjige koje sile 
na razmišljanje, a ljubi one koje su jednake ostalima, 
koje pogoduju njegovim navadama, koje mu ne ra- 
svijetljuju njegovu omeđenost, koje staju u njegov 
kalup, one koje se znaju i bez čitanja, jer su slične 
svima onima koje se čitaju otkada se zna čitati, 

Osrednji čovjek rekne da se Isus Krist morao 
ograničiti na propovjedanje ljubavi bez čudesa; ali 
on još više odurava čudesa svetaca, napose ona mo- 
dernih svetaca. Ako mu navedete koju činjenicu isto- 
dobno nadnaravnu i vremensku, reći će vam da le- 
fende mogu dobro stati u životu svetaca, ali ih se 
ovdje okanimo; a ako ga podsjetite da je: Božja moć 
ista kao i nekoć, odvratit će vam da pretjeravate. 

Osrednji čovjek govori da u svim stvarima ima 
dobra i zla, da ne treba biti neograničen u svojim 
sudovima i t. d, it. d. 

Ako nedvoumno pristajete uz istinu, osrednji će 
čovjek reći da se previše uzdate u se. On, koji je 
toliko ponosit, ne zna što je to oholost! Smijeran je 
i ponosit, sagnut pred Voltaire-om i ozlojeđen na 
Crkvu. Njegovo je geslo povik Joaba: ne straši se 
samog Boga! 

Osrednji čovjek strahujući od viših stvarnosti, g0- 
vori da nadasve cijeni zdravi razum, ali upravo on 
ne zna šta je zdrav razum. On pod tim izrazom 
shvaća nijekanje svega što je veliko. 

Osrednji čovjek može i te kako posjedovati onu 
stvar bez vrijednosti, a koju u salonima zovu duho- 
vitost, ali on ne može imati onu inteligentnost kojom 
bi čitao ideje u činjenicama. 

Razuman čovjek podiže glavu da se divi i klanja, 
osrednji čovjek diže glavu da se ruga: sve što je 
iznad njega njemu se pričinja smiješnim, beskonač- 
nost za njega je ništa, 

Osrednji čovjek ne vjeruje u đavla. 

Osrednji čovjek požali da kršćanska religija ima 
dogma: on bi volio da naučava sami moral; a ako 
mu rečete da njezin moral proizlazi iz njezinih dog- 
ma, kao što zaključci slijede iz načela, odvratit će 
vam da pretjeravate. 

On pobrkava krivu skromnost, koja je službeno 
laganje naduvenjaka nižeg sloja, sa poniznošću koja 
je bezazlena i božanska krepost svetaca, 

Evo razlike između ove skromnosti i poniznosti: 

Čovjek s krivom skromnošću drži svoj razum višim 
od božanske istine i neovisnim o njoj, no, istodobno 
$a smatra nižim od onog £. Voltaire-a, Smatra se 
nižim od najplićih budala osamnaestog stoljeća, ali 
se izrugiva sa sv. Terezijom, ko: 

Ponizni čovjek prezire sve laži, pa bile one sla- 
vljene po svoj zemlji i sagiba koljeno pred svakom 
istinom. ; 

Osrednji se čovjek redovito pokazuje smiješnim, 
on ne može biti ponizan, jer više ne bi bio osrednji. 

Osrednji čovjek obožava Cicerona slijepo i bez 
ograničenja; ne zove ga njegovim imenom: zove ga 
rimski govornik, Otkad dokad ponovi: ubinam gen- 
tium sumus? 

Osrednji je čovjek najhladniji i najljući veleumov 
neprijatelj. 

On mu suprotstavlja svoju nepomičnost, tu groznu 
obranu; svoje nesvijesne i nesavladive navike, kulu 
svojih drevnih predrasuda; svoje zlobno nehajstvo; 
svoje zločesto sumljičenje, tu duboku mržnju sličnu 
nepristranosti, suprotstavlja mu oružje ljudi bez srca 
i tvrdoću gluposti, 

Veleum se pouzdaje u zanos, želi se posvetiti ne- 
čemu, Osrednji se čovjek nikad ni za što ne zagrije, 
on je bez zanosa i milosrđa; ove dvije stvari uvijek 
idu zajedno, 

Kad je veleum obeshrabren i ćuti se da će domalo 
umrijeti, osrednji to čovjek gleda sa zadovoljstvom 
i nije neraspoložen pri tom smrtnom strahu; rekne: 
ja sam to upravo pogodio, ovaj je čovjek išao zlim 
putem i prekomjerno se uzdao u se! Ako veleum 
doživljuje slavlje, osrednji će mu čovjek, pun zavisti 
i mržnje, suprostaviti barem velike klasične uzore, 
kako on veli, slavne ljude prošlog vijeka i pokušat 
će uvjeriti se da će budućnost popraviti sadašnjost. 

Osrednji je čovjek mnogo zločestiji nego misli i 
nego to misle, jer svoju zloću prikriva hladnoćom, 
On nikad ne plane. Više bi duhove htio u korijenu 
uništiti i nemogući to, osvećuje im se zadirkivanjem. 

Počinja mala Ocrnjivanja, koja silom malena, ne bi 
imala biti ocrnjivanja., Bocka šiljcima, raduje se kad 
krv poteče, dočim se ubojica straši sebe i prolivene 
krvi. Osrednji se čovjek nikad ne straši. Osjeća se 
oslonjen na gomilu sebi sličnih, 

Osrednji je čovjek u književnom pogledu ono što 
se u društvenom zove čovjek priličito stojeći. Lako 
uspijeva. Smećući s uma bitno, u svakoj stvari za- 
hvaća sporednu stranu, trčkara za dogođajima, pod 
utjecajem je prilika; a kad je uspio još je deset puta 
osrednjiji. On sebe, kao i druge, prosuđuje po uspje- 
sima, Dok viši čovjek osjeća svoju snagu u nutrinji 
i osjeća je nadasve kad je drugi ne osjećaju, osrednji 
bi se čovjek smatrao ludim, ako bi bio kao on i tješi 
se hvalama koje mu iskazuju; njegova osredmjost 
raste uporedo s njegovim ugledom, 

Ali, naposljetku, recite mi kako i zašto on uspi- 
jeva? Sjedeći uz svoj stol, licem prema knjizi s raz- 
vikanim imenom i koju je javna vika donijela pred' 
vašu pažnju, zar vam nikad nije došlo da ju zatvo- 
rite s trpkom zebnjom i da reknete: kako su ove 
stranice mogle pribaviti piscu glas, umjesto da ga 
osude na zaborav? I kako je gdjekoje ime, koje je 
moglo stajati uz velika imena, posve nepoznato lju- 
dima? Zašto neki prijatelji, rijetki prijatelji onog na 
koga ovaj čas mislim, bojažljivo među sobom gun- 
đaju njegovo ime, ne usuđujući se izreći ga pred 
svima, jer još nije imalo potvrdu svih. Zar slava nema 
tajna ili bolje hirova? 

Evo odgovora: slava i uspjeh ne naliče jedno na 
drugo; slava ima tajna, uspjeh hirova, 

Osrednji se čovjek ne bori: on može uspjeti od 
prve; zatim uvijek nasjeda. 

Viši se čovjek najprije bori, a onda uspjeva, 
Osrednji čovjek uspijeva, jer ide za strujom; viši 


čovjek pobjeđuje, jer se bori protiv struje. 


Put je uspjeha ići s drugima, put slave ići protiv 
drugih. Svaki čovjek, koji hoće da mu se zna za ime, 
postupa ovako, budući da je zastupnik jednog stalnog 
dijela ljudi. 

Eto riješenja svih zagonetaka, 

Viši su duhovi zastupani po velikima; niži duhovi 
po malima, 

Jedni i drugi imaju svoje poslanike u općoj skup- 
štini. 

Ali jedni pružaju svojim poslanicima uspjeh, a drugi 
svojim poslanicima slavu. 

Oni koji povlađuju predrasudama i navikama svo- 
jih suvremenika, provlače se i idu k uspjesima: to 
su ljudi svoga vremena, ' 

Oni koji žigošu predrasude i navike; oni koji una- 
prijed dišu zrak vijeka koji će ih nasljedovati, ovi 
turaju druge i kroče k slavi: to su ljudi vječnosti. 

Eto, zašto odvažnost, beskorisna za uspjeh, pot- 
puni je uvjet za slavu. To su velike duše koje se 
nameću ljudima mjesto da im podliježu; koji istom 
snagom zatomljuju svoju vlastitu malodušnost kao i 
vanjske protivnosti, Veličinom zovemo onoga koji 
blista samostalnošću, 

Osrednji čovjek koji uspjeva udovoljava časovitim 
željama drugih ljudi, 

Viši čovjek koji pobjeđuje radi prema nevidljivim 
predosjećajima čovječnosti, 

Osrednji čovjek može ljudima pokazati onaj dio 
njih samih koji oni znaju. 

Viši čovjek silazi dublje u nas, nego mi sami obi- 
čavamo činiti. On daje riječ našim mislima. Usrdniji 
je s nama, nego mi sami sa sobom. 

On nas ljuti a veseli nas kao čovjek, koji bi nas 
probudio da pođemo vidjeti izlaz sunca, 

Trgajući nas od našeg doma da nas povede u svoje 
krajeve, uznemiruje nas i istodobno nam daje viši 
mir, 

Osrednji nam čovjek, ostavljajući nas ondje gdje 
jesmo, ulijeva neku mrtvu tišinu, koja nije mir, 

Viši čovjek neprestano mučen i izjedan suprot- 
nošću ideala i stvarnosti, jače osjeća nego itko drugi 
i ljudsku veličinu i ljudsku bijedu. Snažnije ćuti zov 
idealne sjajnosti, koja je cilj svih nas i koja je tako 
smrtonosno ranjena starim padom naše bijedne na- 
ravi: on nam saopćuje ova dva osjećaja kojima podli- 
ježe. Upaljuje u nama ljubav prema biću i neprestano 
podržava budnom svijest našeg ništavila. 

Osrednji čovjek ne osjeća ni veličinu, ni bijedu, 
ni Biće, ni ništavilo, Nije ni prezanesen, ni prenagao; 
ostaje na predzadnjoj stepenici ljestava, nemoćani da 
se uspne, prelijen da siđe. U svojim sudovima kao i 


u svojim djelima uzima običaje za stvarnost, odabira | 


ono što mu može ući u džep, proklinje ono što izmiče 
nazivima, svrstavanjima koja on zna, plaši se začu- 
đenja i nikad se ne približujući strašnoj tajni života, 
izbjegava brda i ponore preko kojih prevodi svoje 
prijatelje. 

Veleumni je čovjek viši od onog što čini. Njegova 
je misao viša od njegova djela. 

Osrednji je čovjek niži od onog što čini, Njegovo 
djelo nije plod ostvarene zamisli: on radi prema sta- 
novitim izgledima. 

Veleum uvijek nalazi svoje djelo nedovršenim, 
Osrednji je čovjek pun svoga, pun sebe, pun ni- 
štavila, pun praznine, pun ispraznosti, Ispraznost! 
Ova mrska osoba cjela cjelcata je u ovim dvjema rije- 
čima: hladnoća i ispraznost! 
Ernest Hello 


Najveće hrvatsko blago 


Kad se postavljaju temelji domu, žele se za stalno 
solidni temelji. I svaki rodoljub želi dobro svome 
narodu, jer u tome upravo jest (i ni u čemu dru- 
gome nije) rodoljublje. 

Kod stanovitih se naroda stale javljati pojave, koje 
su upućivale na to, da se tu gubi snaga životna: ne 
samo smanjenje poroda, već i pomanjkanje svake 
životne zadaće u pojedinaca (osim uživanja i tupe 
službe nagonima). Osjećala se smrtna neka avet u 
moralnoj atmosferi, koja je za ljude od duha; jednako 
pristupačna mjerenju životnog elana, kao što se 
dadu mjeriti stas i obujam leđa u regruta, 

Kad pojedinac gubi svaki elan, volju za život, kad 
u njega nestaje duha, ubija se, počinja samoubistvo. 
Nešto slično opažalo se u naroda: kao da su zabo- 
ravili na život cjeline, samo još htjedoše, da poje- 
dinci nekako proživotare sred užitaka, freudovskih 
predanja »podsvijesti« i individualističko-nihilističkim 
nagonima. Na jednom je nastala reakcija. Volja života 
u naroda ispoljila se, razumljivo, u nešto surovim 
oblicima, ali se elementarno (štono riječ) ispoljila. 

Ako u nekoj mašini sila, ono nevidljivo, zapne, što 
će svi krasni dijelovi, makar neoštećeni? Takva sila 
je u naroda duh, Ako nestaje duha, volje za život, za 

borbu, ako nestaje požrivovnosti, smisla za žrtvu, > 


za podnošenje boli, za snašanje životnog tereta — 
narod klone u svom duhovnom elanu, znači pada, 
umire, i ako se ne podigne, možda ovako izumire, 
dok ne umre, Pa ako ovo imamo pred očima, onda 
je očito, da je najveće blago naroda — vjera, 

Jer vjera daje smisao životu, ona uči, da je Bog 
odredio narodima, da se množe, a uči ona narode 
i kako će se množiti, rasti, postati velikima, Jer 
nema života bez trpljenja, bez podnošenja tereta, 
bez odricanja, nema velikog života bez smisla za 
žrtvu, za riziko, za junačke nesebične pothvate, Sve 
to daje vjera. Ali vjera, kakve danas nema i kakve 
bi nam trebalo: ne vjera uspavana, komodna, osigu- 
rana rentom udobna života, vjera u naslonjaču i u 
papučama, nego vjera, koja se izlaže na litice života, 
izaziva (rekao bih), riskira, ne pozna straha.., Pa- 
vlova vjera u »vrijeme i nevrijeme« i do »ludosti«... 

Vjera je najveće blago hrvatskog naroda, Od vjere 
narod živi, s njome trpi, žrtvuje se, izlaže se... Kao 
što stablo ima korjenje u zemlji i ne vidi se, odakle 
mu snaga i gdje se hvata, gdje se taji ono mračno 
porijeklo njegova života (jer dolazi iz mraka zemlje), 
tako površnom oku ostaje sakriveno, odakle sokovi 
narodnog života, odakle sokovi duha i životnog 
elana. Ali oni se kriju u mraku ne zemlje, nego u 
mraku vjere. I kao što je tajna (tajna puna mraka) 
nauk o trim Božanskim osobama, tako je i križ naš 
životni pun tajne i mraka i ne razumijemo ga. Zato 
često klonemo. I teorija i praksa u kršćanstvu kriju 
u sebi mrak tajne. I klonuli bismo i nestali, ali se 
javlja iz najtajnijih dubina nešto, što nas održi na 
životu, i kao što ono sjeme, kad sagnjije, donese 
plod, tako i čovjek, kad misli da je sred mraka križa, 

doli . 


patnja i žrtava već sagnjio i da u njemu više života 
nema, baš onda donosi najednom najveći plod. Sa- 
gnjio je vidljivom površnom oku, ali je nevidljivo tek 
proklijao i javlja se doskora vidljivo i pruža prema 
suncu kao svaka biljka, heliotropski okreće se Vječ- 
nom Suncu, Božanstvu. Korjen mu je u mraku vjere. 
Jer kao što je nauka vjere (na pr. o Trojstvu) nad - 
razumna (nadilazi razum), tako je i križ na drazu- 
man: mi ga ne razumijemo, bunimo se, stresamo ga 
sa sebe, mrmljamo, ali tek on — donosi ploda, tek 
on je zapravo život. Tako je sav život zaronjen u 
misterij, u misterij postanka (jer ga niko ne može 
protumačiti), u misterij i mrak porijekla (jer je kor- 
jen drveta u zemlji, a korjen čovjeka u mraku križa). 
I kao što žena rađa u boli, tako i vjera, i zato je 
ona najplodnija rodilja. 

Vjera je veliko, najveće dobro hrvatskoga naroda, 
Od vjere mu duh, elan, volja da raste i da se množi, 
da ploda donese, da bude svoj, da bude velik, koliko 
mu je Providnost odredila. Ako nestane sile, uzalud 
svi dijelovi najsavršenije mašine. Ako nestane duha, 


“ uzalud svi oblici društvene i državne organizacije. 


Snažna i najsnažnija potpora duhu je vjera, I zato 
je vjera najveće blago hrvatskoga naroda. 

Kad rekoh: vjera iz »mraka«, time ne htjedoh 
reći, da je vjera, kao što vele bezbožnici i liberalci, 
neki mrak i plod mračnjaštva. Ne! Vjera je golemo 
svijetlo, i kad bi oni bili ikada osjetili svijetlo vjere, 
i kako ona svuda svijetli, ne bi govorili o »mrač- 
njaštvu«. Ali što dublje ide vjera kroz vjersko isku- 
stvo, to se više borbe za nju i s njome mora uložiti: 
jer Bog kao da nas ostavlja, konture negda jasne 
tamne, križ naš postaje nam nerazumljiv, težak, 
možda apsurdan, i tu se onda sve više krećemo u 

»mraku« vjere, Jer treba vjerovati, da će Bog sve 
na dobro izvesti i — čekati, a čovjek je nestrpljiv. 
I danas u mraku ovih savremenih zbivanja prava 
vjera pouzdaje se u Providnost i znade (zapravo 
vjeruje), da će se sve odigrati po planu Božjemu. 
Mrak gotske katedrale simboličan je. 

Velika vjera je ona koja, po sv. Pavlu, odbacuje 
»mudrost« ljudsku i prigrljuje »ludost« križa, bola, 
tame — vjerujući, svemu se nadajući... Vjera ve- 
lika nije vjera samo u sakristiji, ni vjera onih sve- 
ćenika, koje je Krist ocrtao u priči o Samaritancu 
riječima; »I prođe levit«... (jer ih se bližnji ne 
tiče i prepuštaju ga Samaritancu,..); vjera velika 
rađa u bolu, kao što žena; nije vjera sitoga komodi- 
teta, već vjera na strminama života, nad ledenja- 
cima bez sunca, nad »vulkanima«, rekao bi Nietzsche, 

Ova vjera daje u borbi jakost, ona je duh, koji 
daje gibanje svijetu (ostalo gibanje je provizorno), od 
nje dolazi najveća narodna snaga. Sol zemlje, i ako 
sol obljutavi, jelo se ne može jesti, te zato i sve 
stvari ostale, ako klone vjerski duh, zapinju i pro- 
padaju. Narodi umiru, kad im vjera umire. S njome 
živu... | od nje živu... 

Vrijeme naše ima neko Janusovo lice, S jedne 
strane nalaze se oni, koji traže užitak, komodi- 
tet, idu u nihilizam, dok drugi kao neki baštinici 
Nietzschea hoće pogibelj, riziko, strmine života, pre- 
ziru sve lagano i možda se više i grade herojski 
raspoloženima i herojima, nego to i jesu. U takvo 
vrijeme treba da i vjera herojski govori, pa tako 
danas najodličniji vjerski, asketski pisci u Francu- 
skoj i govore. Pćguy je uzdigao takovu herojsku 
vjeru. | vrijeme je takovo, da će tražiti sve 
više herojsku vjeru, 

Nedavno smo mi Hrvati, makar i tiho, slavili ve- 
liki jubilej našeg pokrštenja, Pravo se slavi i naj- 
bitnije se slavi ovakov događaj u duši. Duša našeg 
naroda treba da se opet osvoji za ono, što je naj- 
veće blago njegovo, za ono, od čega mu najveća 
sreća, čak i vremenita. Pa ako bi se dogodilo, s pra- 
vom veli Maritain, da bi koji narod časovito u vre- 
menitim interesima zbog kakove vjerske stvari i 
trpio neku štetu, ta bi zastalno od providnosti bila , 
poslije ispravljena i naplaćena, Bog je doista tu, naj- 
veća Stvarnost, Ens realissimum, i politika, 
koja Boga uvažava i ne zaboravlja ga, jest naj- 
realnija politika (čak ako se čovjeku časovito 
čini obrnuto). Pojedincu Bog nadoknađuje štetu mož- 
da tek na drugom svijetu, ali narodu (jer taj živi 
u vremenu, a ne vječno) naplaćuje Bog u vremenu. 

Vjera je dakle najveće naše blago. Od nje volja 
za život, duh, energija, smisao za zajednicu, za žrtvu, 
Od vjere se živi, a ne samo od kruha, Bez vjere se 
umire, Ova istina i njena spoznaja jest najsigurniji 
zalog hrvatske budućnosti. : 

»Samojejedno potrebno« piše Evanđelje, 
To je riječ Kristova Mariji, koja je sjela do nogu 
njegovih i nije se uzrujavala poput Marte, kako da 
Krista podvori, šta sve da učini, spremi, dade, reče. 
Samo jedno: vjera, koja je za nas ljude tako reći 
ponajprije pouzdanje, nada. Nada, u junačkim i opa- 
snim vremenima junačka i jača od svake opasnosti, 
Savremena vjera je vjera junačke nade, pouzdanja 
u providnost, Nade za pojedinca, koji živi nad vul- 
kanom i nad ponorom briga, neizvjesnosti, đavolske 
zlobe svoga gučovjeka, koji na njega vreba; nade 
za narode, vjere u providnost. Pravo misli Jacques 
Maritain, i svaka šteta, što bi možda nastala časo- 

vito iz koga vjerskog obzira, vjerskog odnosa za na- 
rod, stostruko će se poslije narodu nagraditi. To sli- 
jedi iz Božje pravednosti. Pojedinca može Bog na- 
graditi za odštetu u vječnosti, ali narod odštećuje 
On u vremenu, 


Samo jedno je potrebno, 
Najveće blago. 
Vjera. Dr, Drago Čepulić 


Mir je djelo pravde 


Želja za općim i trajnim mirom ispunja danas srca 
svih naroda svijeta. I zaraćene stranke vruće žele 
mir, I napadači i napadnuti se trude da dokončaju 
rat u svoju korist, da bi iza toga mogli mirno uživati 
svoje pravo. Nikome dakle nije cilj rat i nemir, svi 
se slažu u najopćenitijem načelu »mir«, 

Dok se svjetski državnici razmeću ovim svetim 
pojmovima kao praznim promičbenim frazama, dotle 
sadašnji Namjesnik Kristov na zemlji sv, Otac Papa 
Pio XII. uzima za geslo svog pontifikata ovaj poklik 
starozavjetnog proroka: ,..opus justitiae pax — mir 
je djelo pravde. Njegovo nastojanje i neumoran rad 
za svjetski mir pravi su tumač gesla mu — mir po 
pravdi. Nazvali su sadašnjeg sv. Oca Papom mira, 
i On je sam svijestan svoje zadaće, On zna da pravi 
mir dolazi samo po istinitoj božanskoj pravdi, 

Neka nitko ne misli, da je njegovo posredovanje 
u međunarodnim sukobima samovoljno, te da znači 
zloupotrebu položaja što ga on ima kao vrhovni sve- 
ćenik najveće svjetske religije. Ta on je vrhovni su- 
dac u stvarima vjere naravnog i objavljenog morala, 

a međunarodna su pitanja općeljudska i, dosljedno, 
redovito u vezi s moralom, 

U nekoliko prigodnih govora dao je i objasnio sv. 
Otac svoje prijedloge za pravedan svjetski mir, Raz- 
motrit ćemo misli vodilje njegovih spasonosnih na- 
putaka, 

Kako misli sv. Otac, prvi je i temeljni uvjet pra- 
vednog svjetskog mira: priznati slobodu i 
pravo na život svimnarodima bilo ve- 
likima bilo malima. Život jednog na- 
roda ne smije biti smrt drugoga. 

Dakle ne opstoji takav životni prostor za neki na- 
rod, da bi ovaj narod s dotičnog prostora smio 
ognjem i mačem istrijebiti svaki drugi narod. Uosta- 
lom, narod je i nemoguće uništiti. Jer »narodi ne 
umiru« — doviknuo je već za prvog svjetskog rata 
Benedikt XV, odgovornim državnicima i pretstavni- 
cima svih naroda svijeta. — Razbojnički ispadi na- 
roda proti narodu uzrokuju kod potlačenog naroda 
vječnu i neutaživu mržnju, koja se prenosi s koljena 
na koljeno. Tako je skrajna nepravda ujedno i skraj- 
ne nepraktično sredstvo za postignuće mira. 

Jednakost naroda logično se izvodi iz međusobne 
jednakosti pojedinaca, Svi ljudi imaju vrsno istu, 
ljudsku narav i više manje jednake sposobnosti. Svi 
smo sinovi jednog oca Adama; svi smo jednaki, svi 
ravnopravni. Rasa i jezik ne tvore vrsne razlike 
među ljudima. Različite rase i jezici upotpunjuju cje- 
linu ljudskog roda i daju joj ljepotu šarolikosti, Za- 
htjev, da se ljudi okupljaju oko iste rase i jezika i 
da imaju posebni državni život isključujući drugu rasu 
i jezik isprazna je i protuprirodna besmislica, Povi- 
jest je učiteljica života, a ona nas uči, da su baš 
sposobni europski narodi proistekli iz mješavine raz- 

ličitih rasa. I seoba je naroda bila potrebna, da se 
pomlade tadanji izživjeli narodi svjetskog rimskog 
carstva. 

Kao drugo temeljno načelo, što ga možemo raza- 
brati u prijedlozima sv. Oca za pravedan mir bila bi 
pravedna raspodjela prirodnih doba- 
rana zemlji — Ovo je načelo u najužoj logič- 
noj vezi s prije navedenim, Ako su narodi ravno- 
pravni, ako imaju jednako pravo na život i neovis- 
nost, onda imaju i približno jednako pravo na pri- 
rodna dobra. Bog, koji je tako stvorio ljude, da žive 
zajedno, dao im je i zajedničke mogućnosti života, 
Dao im je na slobodnu ali zajedničku i pravednu upo- 
rabu prirodna dobra zemaljska: ravnice i pašnjake, 
šume i rude, gore, rijeke i mora. Prema tome neka 
država nema pravo tako zatvoriti svoje granice, da 
potpuno zapriječi pristup pojedincima ili skupinama 
pojedinaca iz drugih prenapučenih država, kad bi se 
ti pojedinci namjeravali nastavati na zapuštenim i još 
neobrađenim prostorima dotične države. Dakako, 
došljaci se moraju prilagoditi zakonima države, u 
koju dolaze kao u svoju novu domovinu, Oni ne mogu 
stvarati države u državi, a podnipošto se ne smiju 
oni ka omanjina neprijateljski vladati prema staro- 
sjedilačkoj većini. Evo što sv, Otac misli u tom po- 
gledu: »... Često je neizbježivo da se nekim obite- 
ljima treba odavde ili ondanle iseliti te drugdje po- 
tražiti novu domovinu«, Ako se dvije stranke (t. j. 
države), ona, koja dopušta da se napusti rodni kraj 
i ona, koja pripušta došljake, pravedno postaraju, da 
se, koliko je moguće, uklone zapreke nastanku i raz- 
vitku istinskog povjerenja između kraja izseljavanja 
i kraja doseljavanja svi će sudionici te izmjene mje- 
sta i ljudi imati koristi: obitelji će dobiti zemljište 

što će biti njihovom domovinom u pravom smislu 


riječi; gusto naseljene zemlje bit će razterećene, a 
njihovi će narodi steći nove prijatelje u tuđim stra- 
nama; države što primaju izseljenike dobit će radine 
građane. 

Treća je ideja vodilja papinskih prijedloga za pra- 
vedan mir: zdravo poimanje naraviiza- 
datka države. 

Pogrešno je shvaćati državu kao panteističko bo- 
žanstvo, u kojemu se pojedinci imaju potpuno izgu- 
biti. Pogrešno je smatrati pojedinca za stvar države 
ii vrstu države za samu državu, Država se ima sma- 
trati prirodno umjetnom, širokom ljudskom zajedni- 
comi koja s autoritetom što s njom upravlja tvori je- 
dno tijelo. Članovi države, državljani, istodobno: su 
članovi nižih prirodnih ljudskih zajednica: obitelji i 
rodnog kraja s potpunom ličnom, ali naravnom slo- 
bodom. 

Prava je zabluda poistovjetiti državno područje 
s rasnim i jezičnim područjem pripadnika države; jer 
se tako stvara vječni nemir i zatorna borba među 
narodima. To se izravno protivi cilju država, kojih 
je dužnost osigurati i zaštititi život i napredak svojih 
podanika, 

Država treba paziti na prvu stanicu ljudskog dru- 
štva, na obitelj, kao na zjenicu oka svoga. Obitelj je 
rasad dobrih ljudi i dobrih građana. Zdrave obitelji 
su temelj države, s kojima ona stoji i pada, 

Osobita je zadaća države osigurati slobodno ali 
zakonito djelovanje i prirađivanje pojedinaca. Rad 
je njihova lična dužnost, nametnuta im u prvom redu 
od naravnog zakona, Pa tko ima strogu dužnost ra- 
diti, ima i strogo pravo na plodove svog rada. Stoga, 
što pojedinac vlastitim radom steče ne može mu se 

na laku ruku oduzimati teškim nametima; a sve za 
neke pustolovne i nepravedne osnove državnih upra- 
vljača. 

Četvrta je misao vodilja papinskih nastojanja oko 
uspostave trajnog i pravednog mira; Sporove 
među narodima treba rješavati ra- 
zumno i pravedno na međunarodnom 
sudištu Pri uspostavljanju te ustano- 
vetreba iskoristiti iskustvo stečeno 
od već učinjenog sličnog pokušaja. 

Kad je smalaksao (ne svršio) tzv. prošli svjetski 
rat, utemeljeno je vrhovno međunarodno sudište u 
Ženevi pod imenom »Društvo Naroda«, Svi znamo, 
kakav bijaše ugled te nemoćne gomile predstavnika 
svijeta. To je bila skupina abuličnih bića, neko mo- 
ralno, ali bezglavo tijelo. Predstavnici gospodarski i 
vojnički jačih naroda tu. su vodili glavnu riječ, prem- 
da su načelno svi bili jednaki. Pravda je dakle bila 
opet u rukama fizički jačega. — Dakako ova svjetska 
ustanova nije postigla cilja, jer se nije osnivala na 
pravdi. A nije se mogla održati na životu po svoj 
prilici stoga, što je ta stvar, premda i najidealnije 
zamišljena od svjetskih državnika, sama u sebi ne- 
moguća, bez izvanrednog, vanjskog autoriteta nad 


sobom, Međunarodna su naime pitanja redovito opće-| 


čovječanskog značenja. Rješenje tih pitanja tiče mili- 
june ljudi. Da se čitavi narodi pa možda, više puta i 
cijeli svijet pomiri s takovim rješenjem i priznaju ga, 
trebalo bi da to rješenje štiti neki neobični, visoki 
svjetski autoritet. A ne vidi se, da bi jedan čovjek, 
pa bio on neznam kako sposoban, mogao biti autori- 
tativni šudac za redovito općečovječanske stvari bez 
neke izvanredne ovlasti tvorca ljudske naravi. Ne 


vidi se, kako bi mogli suditi najodličniji predstav- 

; 
: 


sade 


nici naroda glasovanjem, kad su oni obično sami 
zainteresirani za stvar, o kojoj sude i kad rezultatu 


njihova glasovanja treba potvrda s nekog višeg mje- 


sta. Jer, da neko bude pravi sudac u nekoj stvari, 
traži se za nj svakako ovo troje: 1) da njegov lični 
interes bude izvan predmeta rasprave, 2) da ima po- 
trebno znanje i 3) da ima ovlaštenje s višeg mjesta. 
Jasno je, da najviši pretstavnici naroda ne mogu ne- 


“komu dati ovlaštenje, koje sami nemaju. Svaki od 


njih nosi najvišu vlast samo svog naroda, a zbir ovla- 
sti pojedinih naroda nije specifično veći od pojedi- 
načne vlasti, 


Znamo da su se državnici starih naroda obraćali 
bogovima preko proročišta. Eto, i današnje čovje- 
čanstvo rado bi se obratilo nekom velikom praved- 
niku, da ga izbavi iz opće nevolje. Tome je dokaz 


sama ženevska ustanova. Dandanas je taj vrhovni 


svjetski autoritet upravo nužan. Duhovni razvitak i 
nacionalna utakmica naroda zaoštrili su njihovu sa- 
mosvijest, umnožili im duhovne i materijalne po- 
trebe, opći kulturnomaterijalni napredak usavršio je 
njihove međusobne veze tako, da je čitavo čovječan- 
stvo došlo u dosada najtesniji dodir, Danas sukob 
dvaju naroda redovito zainteresira cijeli svijet! Stoga 
se nikada prije ni pojedinac nije smatrao članom sve- 
ljudske zajednice kao danas. — I tako je baš danas 


.pred nama iskrslo najzamršenije pitanje svjetske po- 


vijesti: kako urediti pravedne odnose među svim 
narodima na temelju međusobne ravnopravnosti i 
pravične raspodjele čitave kugle zemaljske i njenih 
dobara.?! No prije rješenja ovog veličanstvenog pro- 


blema trebalo bi riješiti nebrojeno drugih gitanja,: 


što su se međusobno ispreplela kao nedogledna gu- 
štara, 

Mi katolici znamo, tko je na zemlji pozvan da 


sudi nad kraljevima i narodima. To je namjesnik , 


onoga, kome je dana sva vlast na nebu i na zemlji. 
To je glavom naš sv, Otac. On je tu dužnost i vršio u 
zlatno doba kršćanske povijesti, u srednjem vijeku; 
kada je kršćanskim vladarima dijelio krune ili ih rje- 
šavao kraljevske vlasti. Nažalost, danas su drugačija 
vremena, Jer nema katoličkih vlada, jer nema svi- 


jesnih katoličkih naroda. Uza sve to, danas je Papa 


najveći moralni ugled na svijetu. Stoga mi vjerujemo, 
da će on s pravdom, koju naviješta i božanskom sna- 
$om danom mu odozgo učiniti velike stvari za bu- 
dući svjetski mir, 

Pravedno bi bilo da katolike svega svijeta pro- 
žima svijest o veličini i pozivu njihova vrhovnog sve- 
ćenika, pa da se začme opći katolički pokret među 
katoličkim narodima za javno i svećano priznanje 
Pape kao zakonitog vrhovnog suca u sporovima 
među katoličkim narodima, Tek tada će se poći na 
put mira po pravdi. Tek tada ćemo se približiti k. 
savršenom ostvarenju gesla našeg sv. Oca, 

Opus justitiae pax. 

O, B, Korać 


Krist o kršćanskom životu 


»Vi ste svijetlo svijeta« rekao je Spasitelj svojim 
učenicima, Time je Isus mislio i na sve one, koji će 
nasljediti apostole i učenike do konca svijeta. To 
nadasve vrijedi za Naučitelje Crkve. Oni su prava 
svijetla za duše, I svi oni, koji su davali i davaju 
dušama hranu riječi Božje. Svima imamo biti harni. 
S harnošću imamo primiti ono svijetlo, koje — preko 

njih, iz njih — do nas dolazi i svijetli nam stazu ži- 
vota prema životu vječnom, Oni su u svojem životu 
proživjeli Isusovu nauku, i nama je, na način blizak, 
predali, ' 

Nijedan ipak naučitelj nije govorio tako duboko a 
priprosto, uvjerljivo a s toliko topline prodiruće lju- 
bavi kao Krist, To su Kristu priznali i njegovi suvre- 
meni neprijatelji. »Nitko još nije govorio kao ovaj 
čovjek« (Iv. 7, 46). On je govorio nekim otajstvenim 
auktoritetom, 

To su razlozi, zašto moramo često ići k izvoru. K 
samom Isusu Kristu. K Njegovim vlastitim poukama, 
riječima. Onako, kako su iz Njegovih božanskih usana 
izišli, Kako su nam ih Evanđelisti u svojim Evanđe- 
ljima zabilježili, »Riječi, koje sam vam ja rekao, g0- 
vorio je Spasitelj, duh su i život« (Iv. 6, 63), Ova 
životna snaga Isusovih riječi potakla je — mislim — 
Pascala, da je napisao: »Ne samo da mi ne poznamo 
Boga nego po Isusu Kristu, nego mi ne poznamo ni 
nas same (našu veličinu u nadnaravnom redu) nego 
po Isusu Kristu« (Pensćes sur verit. relig. chret. — 
Ed. Chevalier 1925 p. 476). 

Zato ćemo u ovom članku sakupiti u jedno, barem 
po koju Isusovu riječ o našem duhovnom, kršćanskom 
životu, koji nam je po Njem došao, o kojem On go- 
vori: »Ja im dajem život vječni«. 

Isusgovorio pravoj svetosti, oobilju 
božanskog života u nama. »Ja sam došao, 
da imaju život i da ga u izobilju imaju« (Iv. 10, 10). 
Na ovaj život božanski, On nas jasno poziva: »Budite 
savršeni, kao što je vaš Otac nebeski savršen« (Mt. 
5, 48), »Tražite najprije kraljevstvo Božje i njegovu 
pravednost (svetost)« (Mt, 6, 33), Naše življe- 
nje mora odgovarati ovom životu, koji 

primismo. »Neće unići u kraljevstvo nebesko svaki 
onaj, koji mi govori Gospode, Gospode nego onaj, 
koji izvršava volju Oca mojega« (Mt. 7, 21). »Jer 
tko čini volju Božju, onaj je brat moj i sestra moja 
i mati moja (Mark, 3, 35). »Uzmite jaram moj na 
sebe i naučite se od mene, jer sam blag i ponizan 
srcem, i naći ćete mir dušama svojim; jer je jaram 


moj sladak i breme je moje lako« (Mt, 11, 29) — 


»Blaženi, koji slušaju riječ Božju i nju opsluživaju« 
(Lk, 11, 28). 

Isus je protivnik formalizma, koji pazi 
samo na vanjštinu. Zato viče protiv farizejskog spo- 
ljašnjeg opsluživanja: »Dozove k sebi narod i reče 
im: Slušajte i razumijte! Ne kalja čovjeka što ulazi 
u usta, nego što izlazi iz usta, to kalja čovjeka... 
što izlazi iz usta, iz srca izlazi, i to kalja čovjeka. Jer 
iz srca izlaze zle misli, ubijstva, preljubi, bludnost, 
krađe, lažna svjedočanstva, psovke. To kalja čovjeka«, 
(Mt. 15, 10—20). 

Čistanakana mora pratiti dobra djela: »Svje- 
tiljka je tvomu tijelu oko, Ako je, dakle, tvoje oko 
zdravo, sve će tijelo tvoje svijetio biti, Ako li je tvoje 
oko bolesno, sve će tijelo tvoje tamno biti« (Mt. 6, 
22). Tako će i naša dobra djela biti svijetla, vrijedna 
pred Bogom samo, ako budu učinjena dobrom naka- 
nom, »Pazite, da pravdu svoju (dobra djela) ne činite 
pred ljudima, da vas oni vide, inače ne ćete imati 
plaće kod Oca svoga, koji je na nebesima. Kad dakle 
dijeliš milostinju, ne trubi pred sobom kako licemjeri 
čine.,, već neka nezna tvoja ljevica, što čini tvoja 
desnica... i Otac tvoj, koji gleda u tajnosti, naplatit 
će ti.., Kad se moliš, uđi u sobu svoju i zatvorivši 
vrata, pomoli se Ocu svomu u tajnosti, i Otac tvoj, 
koji gleda u tajnosti, naplatit će ti« (Mt, 6 1—6). 

U Isusovim riječima, koje smo do sada promatrali, 
zacrtan je općenito cilj kršćanskoga života, i općeniti 
način kršćanskoga djelovanja i njegov plod (»ž Otac 
tvoj, koji gleda u tajnosti, naplatit će ti«), Zaustavimo 
se sada na nekoje posebne kreposti, kojima se usavr- 
šavamo u kršćanskom životu, u svetosti; kojima se 


približavamo životnom cilju: blaženstvu našem u 
. Bogu. X 


Vjera, O njoj Isus govori kao prvom temelju i apso- 
lutno potrebnom sredstvu za vječni spas. »Propovije- 
dajte Evanđelje svakom stvoru: ko uzvjeruje i pokr- 
sti se, spasit će se; a ko ne uzvjeruje, osudit će se« 
(Mark, 16, 16). »Ko vjeruje u Sina Božjega, ne sudi 
mu se, a ko ne vjeruje, već je osuđen: jer ne vjeruje 
u ime Jedinorođenoga Sina Božjega« (Iv. 3, 18). »Ja 
sam vam rekao (vama, Farizeji), da ćete umrijeti u 
svojim grijesima, jer, ako ne uzvjerujete, da sam ja 
(Spasitelj svijeta), umrijet ćete u svojim grijesima« 
Učenicima veli: »Vas sam nazvao prijateljima: jer sve 
štogod sam čuo od Oca svoga, objavio sam vama«. 
(Iv. 15, 15) Nekom zgodom »narod reče Isusu: Šta 
ćemo činiti, da radimo djela Božja? Odgovori im 
Isus: Ovo je (već samo u sebi) djelo Božje, da vjeru- 
jete u Onoga, koga je Bog poslao«. (Iv. 6, 28) 

Isus često naglašava potrebu vjere i 
njezine dobre učinke: »Svakoga, koji mene 
prizna pred ljudima, priznat ću i ja njega pred mojim 
Ocem, koji je na nebesima, Ako ko mene zaniječe 
pred ljudima, zanijekat ću i ja njega pred Ocem 
mojim, koji je na nebesima« (Mt, 10, 32). »Uzdaj se, 
kćeri, vjera te je tvoja (u mene) izliječila« (Mt, 9, 22) 
— Nevjernim Židovima dobacuje: »O nevjerni rode, 
dokle ću biti s vama, dokle ću vas podnositi?« (Mt. 
17, 17) — Uplašena Petra prekorava: »Malovjerni, za- 


101 


što si posumnjao?« (Mt, 14, 31), A učenicima, poslije 
nego je stišao oluju, reče: »Gdje je vjera vaša?« 
(Lk. 8, 25) — »Zašto ste sirašljivi? Zar još nemate 
vjere?« (Mk. 4, 40). »Zaista vam kažem: ako budete 
imali vjere, koliko je zrno gorušično (koje je neznat- 
no ali se razvije u veliku stabljiku), reći ćete ovoj 
gori: Prijeđi odavle onamol i prijeći će, i ništa neće 
biti nemoguće« (Mt, 17, 20). Raskajanoj Mandaljeni 
upravi riječi pune blagosti i smirenja: »Oprošteni su 
ti grijesi... Vjera te je tvoja spasila: idi u miru« 
(Lk, 7). X 

Vjera je nadasve darnebeskogaOca, »Nitko, 
veli Isus, nemože doći k meni (po vjeri), ako ga 
(svojom milošću) ne privuče Otac, koji me je poslao« 
(Iv. 6, 44) »Moje ovce (oni, koji s pijetetom paze na 
riječ Božju) čuju moj glas; i ja poznajem njih i idu 
za mnom, 1 ja im dajem život vječni, i nikad ne će 
propasti, i nitkoih ne će oteti iz moje ruke« (Iv. 10, 27). 

Divnisuučinci vjere: »Ako vi ustrajete u 
mojoj nauci (vjerujući), zaista ćete biti moji učenici, 
i poznat ćete istinu, i istina će vas osloboditi« (Iv. 
8, 31). — »Ovo je volja Oca moga, koji me je poslao, 
da svaki, koji vidi Sina i vjeruje u njega, «imade 
život vječni, i ja ću ga uskrsnuti na sudnji dan« (Iv. 6, 
40) — »Zaista, zaista vam kažem, koji vjeruje u mene, 
djela, koja ja činim, i on će činiti, i veća će od ovih 
činiti« (Iv. 14, 12). 

Utfanje je Isus u mnogo prigoda i na različite 
načine preporučivao. Na ufanje nas milo sili, kada 
veli: »Tražite i dat će vam se... Koji bi otac pružio 
sinu, koji traži kruha, kamen?.., Koliko će većma 
vaš nebeski otac dati dobara onima, koji ga molel« 
(Mt. 7, 7—11) — »Nemojte se brinuti, što ćete jesti, 
čime ćete se zaodjenuti .., Gledajte ptice nebeske... 

Otac nebeski njih hrani« (Mt. 6, 25) a o dirljivoj priči 
o rasipnom sinu, što da se reče? Nije li tu zorno 
prikazana dobrota i milosrđe Božje, eda potakne 
duše na beskrajno ufanje u njega? »Kad je (rasipni 
sin) bio još daleko (od očeva doma), ugleda ga nje- 
gov otac i ganu se, na milosrđe te potrča k njemu, 
zagrli ga i poljubi ga« (Lk. 15, 20). 

Ljubav je biser i život svih kreposti, »Ljubit ćeš 
Gospodina Boga svoga svim srcem svojim, svom du- 
šom svojom, svom misli svojom« (Mt. 22, 37) »Otpu- 
štaju joj se mnogi grijesi, jer je mnogo ljubila« (Lk. 7, 
47) — »U onaj ćete dan vi poznati, da sam ja u Ocu 
svom, i vi u meni i ja u vama, Ko ima moje zapovi- 
iedi i drži ih, on je onaj, koji me ljubi. A ko mene 
ljubi, ljubit će ga Otac moj; i ja ću ga ljubiti i objavit 
ću mu se.., K njemu ćemo (Otac i ja) doći i kod 
njega ćemo se nastaniti« (Iv. 14, 20—23) — »Ja ću 
moliti Oca, i dat će vam drugoga Tješitelja, da ostane 
s vama do vijeka, Duha istine.., on će kod vas ostati 
i u vama će biti« (Iv. 14, 16). 

Ljubav prema bližnjemu Isus stavlja u 
najužu vezu s ljubavlju prema Bogu. Prva je zapo- 
vijed: Ljubit ćeš Gospodina Boga svoga svom dušom 
svojom... Druga je slična ovoj prvoj i glasi: Ljubit 
ćeš bližnjega svoga kao sebe, U ovim dvjema zapo- 
vijedima sastoji sav zakon i proroci (Mt. 22, 39). 
Štogod, dakle, nastavlja Isus, hoćete da vama ljudi 
učine i vi učinite njima (Mt. 7, 12). U priči o Milo- 
srdnom Samaritancu jasno nam govori, tko je naš 
bližnji: svaki čovjek, nepoznat, neprijatelj. Novu 
vam zapovijed davam, naglašava svojim učenicima, 
da se ljubite međusobno onako, kako sam ja vas 
ljubio. Po tomu će svi prepoznati, da ste moji uče- 
nici (Iv. 13, 34). Ako sam ja, vaš Gospodin i Učitelj, 

oprao. vama noge i vi morate jedan drugom noge 
prati (Iv. 13, 14). Oče sveti, čuvaj ih u tvoje ime: da 
budu jedno kao i mi (Iv. 17, 11). 

Isus hoće, da pazimo na dobro bližnjega pa se 
prijeti onom, koji mu bude prigoda za zlo: jao čo- 
vjeku, po komu dođe sablazan (Mt. 18, 6). Hoće da 
dobro držimo o bližnjemu, da ne sumnjičimo: Ne- 
mojte suditi, eda ne budete suđeni (Mt. 7, 1). Ipak 
i to ima svoje iznimke, kad je naime zlo očito, tada 
moramo biti oprezni ali bez oholosti, jer On veli: 
Ne dajte svetinje psima, niti bacajte biserja svoga 
pred svinje (Mt. 7, 6), 

Glede uvreda i bratske opomene veli: 
Ako se pred oltarom sjetiš, da tvoj braj ima nešto 
proti tebe, ostavi pred oltarom svoj žrtveni dar, 
pođi izmiri se sa svojim bližnjim i tek tada se vrati 
da prineseš svoj dar (Mt, 5, 24, 3). Ako tvoj brat 
pogriješi, opomeni ga samo u prisutnosti vas dvaju. 
Ako te posluša, spasio ga (Mt. 18, 15). Ako te uvri- 
jedi, oprosti mu ne sedam puta, nego sedamdesetput 


sedam puta (Mt. 18, 22). Pače ljubite iste neprijatelje - 


svoje i dobro činite onima, koji vas mrze. Jer_ ako 
budete ljubili samo one, koji vas ljube, kakovu ćete 
nagradu imati (od Boga)? Zar to ne čine i pogani 
(Mt. 5, 43)? 

Isus govori o milostinji: Načinite sebi 
prijatelje (u nebu) ništetnim bogatstvom (davajući 
milostinju), eda vas, kad umrijete, prime u vječne 
stanove (Lk. 16, 9). Pače On dava ovaj savjet: Ako 
hoćeš savršen da budeš, idi prodaj što posjeduješ, 
i daj siromasima, i imat ćeš bogatstvo (Mt, 19, 21) 
na nebu. Nemojte sabirati sebi bogatstva na zemlji... 
nego na nebu, gdje lupeži ne prao i ne kradu 
(Mt. 6, 19). 

O poštivanju roditelja Isus govori potvr- 
đujući zapovijed već u Starom Zavjetu izrečenu: Bog 
zapovjedi: poštuj oca i mater i: tko pogrdi oca ili ma- 
ter, neka umre (Mt. 15, 4), 


O poštivanju svjetovne; građanske 
vlasti: Podajte caru carevo i Bogu Božje (Mt. 22, 
21). — Na taj način vrhovna zapovijed ljubavi, koju 
Isus najvećma naglašava, ne samo da ne poništava 
sve dobre prirodne odnošaje među ljudima, nego još 
mnogo više: Ljubav, koju Isus propovijeda i zapovi- 
jeda, nije zadovoljna da se samo opslužuje ono što 
izvire iz stroge pravde. Ona nas sklanja da proma- 
tramo druge ljude isto kao i sebe: svi smo sinovi 
jednog Oca, koji je na nebesima. Sve dakle moramo 
ljubiti radi Boga i u Bogu. »Oče — moli Isus — da 
svi budu jedno kao što smo i mi jedno« (Iv. 17, 11). 


Molitvu Isus nalaže govoreći: Treba uvijek mo- 
liti i ne prestati (Lk, 18, 4). Molite, da ne uđete u 
napast (Lk. 22, 40). Štogod budete molili Oca u moje 
ime, to ću vam učiniti, da se proslavi Otac u Sinu 
(Iv. 14, 13). Ako li što zamolite u mene u moje ime, 
ono ću učiniti (Iv. 14, 14). Ako ostanete u meni, i 
moje riječi ostanu u vama, štogod hoćete, tražite, i 
bit će vam (Iv. 15, 7). 

Kad molite nemojte mnogo govoriti, 
kako pogani. Misle, da će radi mnogog govorenja biti 
uslišani (Mt, 6, 7), Ne molite, kao Farizeji, javno, na- 
mjerom, da vas ljudi vide i hvale. Ti uđi u svoju so- 
bicu i zatvorivši vrata, moli Oca svoga, koji je na ne- 
besima (Mt. 6, 5). 

Ponizno molite, uči nas Spasitelj u priči o 
molitvi Carinika i Farizeja, jer ko se ponizuje bit će 
uzvišen (Lk, 18, 14). 

Pouzdano molite, jer: sve, štogod budete 
tražili u molitvi vjerujući da ćete pouzdano primiti, 
primit ćete (Mt. 21, 22). 

U pobožnoj zajednici molite, jer, veli 
Spasitelj: Ako dvojica od vas na zemlji jednodušno 
zamole, što mu drago, dat će im Otac moj, koji je na 
nebesima. Jer gdje su dvojica ili trojica sabrani u 
moje ime, ondje sam ja među njima (Mt. 18. 19). 

Što imamo molitiina koji način sve je to 
Isus sažeto naznačio, kad je rekao učenicima: Ovako 
ćete moliti: Oče nas, koji jesi na nebesima, sveti se 
Ime tvoje. Dođi kraljevstvo tvoje... (Mt, 6, 9 i 
Lk. 11, 2). 

O moralnim krepostima Isusova je nauka 
opet jedinstvena. Zbilja tako nije naučavao nijedan 
čovjek (Iv. 7, 46)! O poniznosti, odricanju, 
pokori, strpljivosti. Učite se od mene, jer 
sam blaga i ponizna srca (Mt. 11, 99). Zaista vam 
velim, ako se ne obratite i ne postanete kao djeca, 
ne ćete ući u kraljevstvo nebesko (Mt. 18, 3). O od- 
ricanju svega onoga, što nas na grijeh navodi Isus 
u najodlučnijem obliku: Ako te tvoje desno oko 
sablažnjuje: iskopaj ga i baci od sebe; bolje ti je da 
propadne jedan ud tvojega tijela nego da čitavo tvoje 
tijelo propadne u paklu (Mt. 5, 29). Ako ne budete 
činili pokore, svi ćete jednako poginuti (Lk. 13, 5). 
Ko hoće da ide za mnom, neka zaniječe sebe (Mt. 16, 
24). Ko ljubi oca ili majku ili sina ili kćerku više 
nego mene, nije mene dostojan (Mt. 10, 27). Uniđite 
kroz uska vrata! Kako su široka vrata i kako je 
prostran put, koji vodi u propast i mnogi njim idu 
(Mt. 7, 13)! Ko hoće da ide za mnom, nek uzme svoj 
križ i nek me slijedi (Mt. 16, 24). I ko ne uzme svoj 
križ i ne bude me slijedio, nije mene dostojan (Mt. 

10, 38). U vašoj strpljivosti posjedovat ćete svoje 
duše (Lk, 21, 19). 

Odgovaranje Božjim darovima, su- 
radnja s milošću Božjom, opreznost. 
Komu je bilo mnogo dano — govori Isus — od njega 
će se mnogo i tražiti (Lk, 12, 48). Blago tebi slugo 
dobri i vjerni, jer si bio vjeran u malome, nad mno« 
gim ću te postaviti, udi u veselje gospodara svoga 
(Mt. 25, 21). Nemar za milosti i pozive Božje je 
koban. Onima, koji su bili pozvani na večeru, a ne 
dođoše nastojeći se na različite načine ispričati, Isus 
se u prilici onoga domaćina grozi ovom prijetnjom: 
Nitko od onih, koji su bili pozvani, neće okusiti ve- 
čere moje (Lk. 14, 24). A neplodnoj smokvi veli: 
Posijeci je, čemu da zemlju zauzimlje (Lk, 13, 7). 
Svetom gradu Jeruzalemu plačući i grozeći se veli: 
Jeruzaleme, Jeruzaleme... neće na tebi ostati ni 
kamen na kamenu jer nijesi spoznao dane tvoga po- 
hoda (mojih poziva, propovijedi i čudesa) (Lk. 19, 44). 
Bdijte, jer ne znate ni dana ni časa, kad će doći vaš 
Gospodar, Blago onim slugama, koje Gospodin nađe 
budne (pripravne) (Mt. 24, 42)! Pazite se od krivih 
proroka, koji dolaze k vama u ovčijem odijelu, a unu- 
tra su grabežljivi vuci; po njihovim ćete ih plodovima 
upoznati (Mt. 7, 15). Evo ja vas šaljem kao ovce me- 
đu vukove; budite, dakle, razboriti kao zmije a pri- 
prosti kao golubice (Mt. 9, 16). 

Vrhunac uzvišenosti Isusove nauke 
i kršćanskoga života stoji konačno u osam bla- 
ženstava (Mt. 5, 1—12). Kad viđe Isus — govori 
sv. Matej — silan svijet, uziđe na goru. I kad on 
sjede, pristupiše k njemu učenici njegovi. I otvorivši 
usta svoja, stane ih učiti govoreći: Blaženi siromasi 
duhom... blaženi žalosni... blaženi kratki... bla- 

ženi koji gladuju i žeđaju pravde... blaženi milo- 
srdni... blaženi, koji su čista srca.,. blaženi mi- 
rotvorci... blaženi koji su progonjeni radi praved- 
nosti, Blago vama, kad vas pogrde i usprogone i uz- 
govore na vas sve zlo, lažući, mene radi. Nije li to 
vrhunac heroizma kršćanskoga života? Naći bla- 
ženstvo_ u siromaštvu, u blagosti, u milosrđu, 
u progonstvu! Heroizam objavljen samo po Kristu. 
Moguć samo po Kristu. Po Njegovoj milosti. 
Jer Krist i njegova milost jedino mogu učiniti, da baš 
ovima pripada: Kraljevstvo nebesko, nebeska utjeha, 
duhovno zasićenje, postignuće Božjeg milosrđa, gle- 
danje Boga, sinovstvo Božje. Zato je samo Krist svi- 
ma ovima mogao reći: Veselite se i klikujte, jer je 
plaća vaša velika na nebesima (Mt, 5, 12). 

Sve je ovo moguće samo u dušama, koje je za- 
hvatio oganj Kristove ljubavi, 

O tom ognju reče Spasitelj: Dođoh da oganj 
bacim na zemlju, pa što hoću, nego da 
se zapali? (Lk. 12, 49). —G. — 


Uzroci neuspjeha u razmatranju 


Svaku stvar ćemo bolje upoznati, ako je pro- 
motrimo s više stanovišta. Tako će nam i put uspjeha 
u razmatranju biti jasniji, ako promotrimo nesamo 
uvjete uspjeha nego i uzroke ili prigode neuspjeha. 
Tvrđava se uspješnije osvaja, ako je sa svih strana 
napadnuta, U tazmatranju ćemo lakše uspjeti, ako se 
poslužimo sredstvima za uspjeh i ako budemo izbje- 
gavali uzroke neuspjeha, Stoga poslije nego smo pro- 
motrili uslove uspjeha, prirodno je, da promotrimo i 
razloge neuspjeha u nutarnjoj molitvi. Kao glavne i 

općenite uzroke neuspjeha navode se obično: Ra- 
strešenosti — Mlakost ili slabost volje — Općenitost, 
neodređenost odluka — Iluzije, umišljenosti — Ne- 
raspoloženja. 


i, Rastresenosti 


Rastresenosti mogu doći od različitih izvora. Ovi 
su uzroci u glavnom: zli duh ili mi sami. 

A.) Sa strane zlog duha. Molitva je veliko polje 
borbe. Zato govori sv, Nil opat: »Svi napadaji, koji- 
ma nas napadaju zli duhovi nemaju druge svrhe nego 
postignuti, da napustimo molitvu, Molitva, naime, 
nanosi zlim duhovima ljut boj; a za nas je vrelo spa- 
senja i veselja. Kad oni uzbuđuju u nama proždrli 
vost, nečistoću, škrtost, srditost, mržnju i ostale stra- 
sti, nemaju nego jedan cilj, a taj je: time otešćati naš 
duh, da na taj način ne možemo više moliti, kako 
treba. Kad je naš duh pod gospodstvom nižih strasti, 
tada mije više slobodan kretati se prema razumu i 
tražiti Riječ Božju«. (Trait€ de la pričre — Ed Vie 
Sp., str. 49—50.). ' 

Zli duh će nas lakše pustiti na miru, da se predamo 
postu i drugim, nadasve tjelesnim i izvanjskim, 
mrtvenjima i opće svemu onomu, što može laskati 
našoj oholosti. No ne može podnijeti molitvu, u kojoj 
duša hvali Boga time, što se u molitvi ponizuje i pre- 
obrazuje. Zato će sotona sve učiniti, da voremeti našu 
maštu, razum, volju i čuvstva, te nas tako uznemiri i 
uvjeri, da nijesmo sposobni za molitvu; da je to za 
nas gubitak vremena; da rastresenom molitvom vri- 
jeđamo Boga te da bi bilo mnogo bolje ne obavljati 
je nego tako je obavljati. No ovdje treha biti veoma 
oprezan: jer napustiti molitvu značilo bi potpuno 

upasti u zamku. Time bi cijev milosti, molitva, bila 
prekinuta, i naša bi se duša isušila i monalno umrla. 

B) S naše strane dolaze mnoge rastresenosti. One 
mogu izvirati iz naše lakoumnosti i površnosti. Ko 
je površan te daje svu slobodu svojim očima, jeziku, 
ušima i ostalim osjetilima, taj otvara vrata rastre- 
senosti. Nije moguće čitav dan ili njegov dobar dio 
lutati vanjskim i unutarnjim osjetilima, umom, čuv- 
stvima, a za vrijeme molitve biti dolično sabran, U 
molitvi se mora brati rastresenosti, koje su se ne- 
umrtvenošću preko dana sijale. 

Rastresenosti mogu izvirati iz strasti, Srce potiče 
duh, Naše misli idu same onamo, gdje su naša čuv- 
stva, simpatije, antipatije i strasti. Ako svim ovim 
čuvstvima puštamo slobodno djelovanje, tad će duša 
biti posred ovakovih strasti kao malena lađa na uz- 
burkanom moru. 


Rastresenosti mogu također doći od naše službe 


ili poslova. Različiti poslovi kao služba, nauk, zanat, 
trgovina i slično često dolaze da naruše mir u mo- 
litvi. Ovi poslovi dolaze u našu pamet kadikad ta- 
kovom živošću, jačinom i bistrinom, kako nam možda 
ne dolaze ni za vrijeme dok ih obavljamo. Ove ras- 
tresenosti mogu nam stvarno i teško smetati jedino 
onda, ako smo odviše zaposleni tim poslovima, na+ 
dasve, ako sve obavljamo užurbano, nervozno; ako 
se zapravo podajemo tim poslovima, ako ih ne 
vršimo nekim gospodovanjem duha nad njima, domi- 
mirajući sa svime, a ne puštajući se dominirati ni 
od čega. 

Rastresenosti iz ljudske slabosti. Može se dogoditi, 
da rastresenosti ne budu, barem ne u glavnom, ni 
sa strane sotone, ni iz lakoumnosti, ni iz strasti, 
ni iz užurbanosti kod poslova, već jedino ili glavno 

iz slabosti ljudske naravi. Razlog ovakovim rastre- 
senostima jest u tome, što nas dosta puta, osobito 
u početku duhovnog života, stoji muke i napora već 
samo nastojanje držati sabranim naš razum, Nad- 
naravne, objavljene istine i božanska otajstva nijesu 
blizu našoj naravi, našem razumu, Zato se zahtjeva 
napora i žrtve od nas, dok ih upoznamo te nam po- 
stanu familijarna i privlačiva. Taj napor treba često 
svladavati čvrstom voljom, izdržati ga različitim 
motivima, kao n. pr. željom za duhovnim savršen- 
stvom, u kojem je naše najveće dobro na zemlji, 
željom omiliti Bogu i tomu sličnim, A naša je narav 
odviše slaba, da bi to uvijek mogla savršeno izvršiti. 
Eto već dovoljnog zvora za rastresenosti, 

Što treba držati o svim ovim vrstama rasirese- 
nosti? Svaka rastresenost, pa koji god bio njezin 
izvor, jest grešna, ako je za vrijeme razmatranja 
svijesno i voljno primamo i u njoj se zaustavljamo. 
Naravno, da se tu radi obično o lakome grijehu. 


 Ovakove su rastresenosti grešne već u svome uzroku, 


kada se duša preko dana podaje svakovrsnim su- 
višnim, pretjeranim razonodama, zabavama, kojeka- 
kvom čitanju, maštanju, nesređenom poslovanju i 
slično. Tada je čovjek odgovoran za one rastrese- 
nosti za vrijeme molitve, koje je svojim postupkom 
preko dana prouzrokovao. Jedino možemo biti opra- 
vdani, kada na početku molitve iskreno žalimo, što 
smo svojim vladanjem postavili takav uzrok, a sada 
ozbiljno nastojimo sabrati se. 

Nijesmo odgovorni za rastresenosti, kada smo ne- 
što morali po svojoj službi učiniti ili kada smo imali 
dovoljan, ozbiljan razlog da učinimo nešto, što inače 
može lako prouzrokovati rastresenosti. Umjeren i 
doličan odmor jest također jedan između dovoljnih 

razloga. Tada je dovoljno, da se rastresenosti nasto- 
jimo osloboditi, netom smo svijesni, da se je ušu- 
ljala. Takav je postupak dovoljan, da ne počinimo 
niti lakoga grijeha pri rastresenosti u molitvi i da 
nam razmatranje donese djelomičan uspjeh. 

Na tomu se, naravno, ne bismo smjeli zaustaviti, 
Mi bismo morali željeti i htjeti uspješno suzbijati i 
savršeno svladati rastresenosti i njih se postepeno 
konačno sasvim ili.skoro sasvim osloboditi, koliko se 
to nas tiče, jer zli duh može napadati rastreseno- 
stima i najveće svece, ako to Bog dopusti, da ih pro- 
kuša, Želeći se, dakle, sasvim osloboditi rastrese- 
nosti, moramo ozbiljno nastojati ukloniti uzroke 
rastresenosti. To znači da se ne smije dati neka 
neograničena sloboda osjetilima. Znači, da treba 
ipak znati čuvati vanjska osjetila, da se ne ispunjaju 
svakojakim radoznalim utiscima ili predodžbama. 
Treba disciplinirati i srediti maštu i pamćenje; ure- 
diti čuvstva, kako Bog od nas želi, Ne smijemo ništa 
raditi užurbano, nijednom se poslu svom dušom 
podati, već samo u poslu smijemo pozajmiti, 
dominirajući nad svime, gospodareći i posjedujući 
potpuno sami sebe, To biva jednim habitalnim, mo- 
ralno trajnim ili češćim mirnim pogledom na Boga, 
koji nije daleko od nas, već u nama samima stanuje; 
tražeći od Njega savjet, pomoć, svijetlo, jakost i 
uspjeh, Jasno je, da to nije posao jednoga dama, Ali 
to je ideal, kojim treba ići, ako želimo, da nam bude 
osiguran pravi, puni i životni uspjeh u molitvi, koji 
će se i u našem životu vidno odraziti, 

Kad taj ideal, barem dobrim dijelom, ostvarimo, 
tada nam ostale rastresenosti, koje dolaze od zloga 
duha, ne će moći osjetljivo naškoditi, pače redovito 
će biti povod većih zasluga i uspjeha. One rastrese- 

nosti, koje izviru iz slabosti ljudske naravi, poste- 


peno će iščezavati, jer će duša postepeno jačati, a 
objavljene božanske istine postepeno će joj postajati 
sve bliže i privlačivije. Vjernoj duši Bog neće za- 


nijekati svojih milosti, 


»Ako se dogodi, da se za vrijeme dok pobuđujemo 
čuvstva, duh rastrese različitim suvišnim. zlim ili 
smiješnim mislima, ne treba se tomu čuditi a još ma- 


nje se radi toga uznemirivati. To dolazi od prirođene 
. slabosti i od nestalnosti ljudskog duha. K tomu se 


još često pridruži zloba zlih duhova, koji nas nastoje 
uznemiriti i baciti u nestrpljivost na pogled stotinu 
gluposti koje kroz našu maštu izmilje, ili nas nastoje 
baciti u malodušnost, da napustimo započetu molitvu, 

»Ako bi se rastresenost mavratila sto puta, ne- 
mojte se čuditi stotom putu više nego li prvom. Kad 
je opazite, povratiti mirno svoj duh k Bogu, kao da 
se ništa nije dogodilo, a da ne idete misliti na sam 
predmet rastresenosti. Kad nas upekne muha, mi se 
zadovoljimo, da zamahnemo rukom i otjeramo je a 
da ne trčimo za njom da je ubijemo; a navrati li se 
ona opet, mi je otjeramo na isti način kao i prvi 
put. Na slični način treba postupati i prema rastre- 
senostima. Ne valja trčati za njima ispitivajući kakva 
je to rastresenost bila, jer bi to značilo gubiti vri- 
jeme. Ne valja tada ni prekoravati sama sebe niti 
se u sebi tužakalti (to je sve samo rafinirana ne- 
strpljivost), niti promišljati, kako bi smo rastresenost 
ugušili i spriječili, da se više ne povrati: sve bi to 
značilo trčati za muhama, Pustimo ih neka lete, Pu- 
stimo rastresenosti, nemojte ih ispitivati niti se radi 
njih uznemirivati, već se nastojmo mirno vratiti u 
Božju prisutnost, a sve drugo napustimo«. (Dom Le 
Masson, O, Cart.: Introd, a la vie inter, t, H, e. VI.) 

Kad smo, dakle, već napadnuti rastresenostima, 
tada nam u tom času ne preostaje drugo nego da 
ih suzbijamo, po prilici na slijedeći način: 1. ponizu- 
jući se pred Bogom, priznavajući Mu da nismo do- 
stojni milosti sabranosti, jer smo bili nemarni i ne- 
vjerni, govoreći iskrenim srcem: Dobro mi je, Go- 
spodine, što si me ponizio (Ps. 118). Poniznost je lijek 
svakom duhovnom zlu i slabosti, jer »Bog poniznima 
daje milost« (Jak, 4, 6). 2. Dovedimo ponovno naš 


duh k molitvi, ali blago i tiho; prezrimo napast i. 


sve tuđe misli i osjećaje, koji ne spadaju u molitvu, 
vičući srcem prema Bogu. To ponovimo tisuću puta, 
ako je to potrebito, ako se rastresenost tisuću puta 


povrati. Ali uvijek blago, tiho, smireno, bez uznemi- | 


rivanja i bez nekog fizičkog naprezanja. Svako uz“ 
nemirivanje ili silovito fizičko naprezanje dušu bi 
samo još više smelo i učinilo nesposobnijom za mo- 
litvu. 3. Ne smijemo za vrijeme razmatranja istraži- 
vati, odakle i kako su došle rastresenosti, da li smo 

.se na njima zaustavili, na njih pristali i slično. Sve 
to, barem općenito govoreći, spada na ispit savjesti. 
Inače, ispitivajući se o tome za razmatranja, izla- 
žemo se pogibelji novih rastresenosti, 

Na ovaj način odbijati rastresenosti znači već 
jednu vrst molitve. Ako te rastresenosti nijesu uopće 
došle s naše strane ili s naše krivnje, već jedino sa 
strane zlog duha, to je dapače i izvrsna molitva. U 
tom naime slučaju rastresenost je bila samo Božja 
kušnja, koju smo ponizno, mirno i odano primili i 
nadvladali, a već samo to je jedan lijepi uspjeh u 
molitvi. .I kada budemo prokušani u vjernosti i po- 
stojanosti u molitvi, Bog nam neće uskratiti milost 
najsabranije i najintimnije molitve. 


Dr. O. Dominik Budrović 


114 


Na izvorima 


Drugo pismo mladiću 
(Svršetak) 


Duh Sveti nadahnjivao je proroke prije Krista, da 
najave kraljevstvo onoga, u kome će se sve ispuniti. 
Kad je Krist došao i dao krv i riječ svoju ljudima, 
bilo je sve svršeno; obećani Duh ostaje u Crkvi, da 
ju zauvijek vodi u svijetlu i po putu njezina Uteme- 
ljitelja. Ne živimo mi više u vrijeme progresivne 
objave, već u jedinstvu sigurne vjere s Bogom. Ova 
se vjera naslanja na Isusa Krista, temeljnom kamenu 
cijele zgrade, a podržavaju je dva stupa sa strane, 
Sveto Pismo i Crkva: Sveto Pismo kao spomenik | 
čudesa prošlosti, Crkva spomenik čuda, koji gledamo 
vlastitim očima, a koja će svršiti na zemlji, da tako 
bude vječna u vječnosti. Vjera u Svetom Pismu sa- 
držana je kao u najplemenitijoj, bezsmrtnoj rudači, a 
Crkva nam je — vođena Duhom Svetim, starajući se 
i učeći vjernike — daje živu i živodajnu. Ista vjera, 
kršćanska po Kristu, božanska po Svetom Pismu, a 
katolička po Crkvi u vjerniku prebiva kao jedno svi- 
jetlo jedinstvenog auktoriteta, 

Trebaš zato vjerovati u Crkvu. Ova će te vjera 
očuvati od duha shizme i hereze, Po njoj postaješ 
gospodarom vlastitog razbora, svijeta i duha ljudskog. 
Znat ćeš to bolje jednog dana, kako je razum ljudski 
slab i protiv sebe samoga, a još slabiji protiv svi- 
jeta i nadmoći ljudske. Ne vjeruješ li čvrsto u 
Crkvu, vjerovat će u samoga sebe, a kad vjeruješ 
u sebe, vjerovat ćeš lako u onoga koji ti dođe, a 
bude pametniji i nadareniji od tebe. Grozno je pro- 

misliti, koliko je ropstvo duhova van Crkve; Isus 


Krist je jedini, koji preko Crkve oslobađa duhove, a: 


najsnažniji krik za slobodom, koji se je ikada čuo to je 
onaj: Ja vjerujem u svetu Crkvu katoličku, Kao 
što civilna uređena vlast oslobađa duhove od ne- 
pravde, tako i Crkva oslobađa duhove od zablude. 
Civilno društvo je majka prava, Crkva je majka isti- 
ne. Tko ide van spomenutog društva postaje ili tira- 
nin ili žrtva; tko je van Crkve ili je rob ili despot 
misli drugoga, 

Opetuj zato iz dubine srca ovaj veliki zov oslobo- 
đenih duša: Ja vjerujem u svetu Crkvu katoličku, 
To jest: Ja vjerujem u društvo, koje je Bog osnovao 
na istini i ljubavi; ja vjerujem rado u Boga, prisutna 
u Crkvi po svome Duhu, da ne bi slijepo vjerovao 
ljudima i njihovim snovima; ja vjerujem u istinu od 
društva naučavanu i objavljenu, da ne bi vjerovao 
zabludi od pojedinca zamišljenoj i naučavanoj; ja 
vjerujem u obale mora, da ne zalutam u beznadnosti 
njegove pučine. ' 

Ipak te, moj Emanuele, može zateći poteškoća, 
bilo da ti je nanese vjetar protestantizma, bilo nu- 
tarnja sila vlastite oholosti za neovisnošću. Takva 
bi ti poteškoća predstavila Crkvu razdijeljenu na 
dva nejednaka dijela: jedan sastavljen od prostih 
vjernika, kao bezoblično i pasivno tijelo; drugi od 
pape i biskupa kao moć gospodstva i vladalaštva 
tražeći pokornost za razum, a podložnost za volju. 
Pa ćeš reći: gdje je ovo sloboda? Zar se ovo zove: 
spasiti čast duša s jamstvom sigurnosti, koja je njih 
dostojna? 

Mogu ti na to kazati, da i nema društva bez neke 
vlasti, koja bi s njime upravljala. No, takav odgovor 
ni mene ne zadovoljava. Jer ima vlasti nepravednih 

i bezčastnih: tiranskih, opakih i bezbožnih, Zato kad 
je pitanje, da prosudimo neko društvo, nije dovoljno, 
što ono nije tiransko; niti još manje se zadovoljiti 
s odgovorom, da svako društvo predstavlja upravu, 
a uprava — vlast, Treba naprotiv pokazati, da je 
ova vlast kakva mora biti; zakonita u svome izvoru, 
čestita u svojim sredstvima, pravedna i obazriva 
prema podložnicima, dostojna ljudi, nad kojima upra- 
vlja i Boga, koga predstavlja, 

A za čovjeka, koji u Krista vjeruje, koja je vlast 
zakonitija, nego li ona nasljednika sv. Petra i apostola 
sv, Petra, kome Krist reče: »Ti si Petar, to jest stijena, 


i na toj stijeni sagradit ću Crkvu svoju, i vrata je 


paklena ne će nadvladati. I tebi ću dati ključeve 
kraljevstva nebeskoga, Pa štogod svežeš na zemlji, 
bit će svezano i na nebesima; i štogod razriješiš na 
zemlji, bit će razriješeno i na nebesima«, (Mat, 16, 
18, 19.) Samim apostolima Krist je kazao: »Dana mi 
je sva vlast na nebu i na zemlji, Idite dakle... I 
evo, ja sam s vama u sve dane do svršetka svijeta.« 
(Mat. 28, 18, 19, 20.) Ipak ne želim na ovo uputiti 
tvoju pažnju, nego na nešto drugo, što možda nijesi 
primijetio. Da li si ikada promišljao, da nam Apostol- 
sko vjerovanje ne veli: Ja vjerujem u papu i biskupe, 
nego samo: Ja vjerujem u svetu Crkvu katoličku? 
To zato, Emanuele, jer prava, čvrsta vjera u Krista 
i njegovu nauku nije nikakvo osobno vlasništvo sv. 
Petra i apostola, pape ili biskupa, nego neotuđiva, 
neizgubljiva i izključiva svojina Crkve, Mi vjerujemo 
u Crkvu zato, jer Crkva vjeruje; vjerujemo u papu 
i biskupe, jer oni zajedno s Crkvom i kao Crkva 
vjeruju. Crkva je ovdje na zemlji »stup i tvrđa istine« 
(1. Tim. 3, 15), da upotrijebim izraz sv. Pavla. Koji 


od njezinih članova mogu izdati i zanijekati svoje 

krštenje i svoju vjeru, ali zajednička vjera ostaje i 
mimo ovakovih izpada pojedinaca, i kršćanstvo jed- 
nako ostaje na svojoj nerušivoj stalnosti. Kad bi ono 
izgubilo vjeru, izgubilo bi i život. Što je krv ljud- 
skome tijelu, to je vjera tijelu Crkve. Kako tijelo 
ima glavu, tako i Crkva ima poglavara; ali glava 
živi po krvi, koju joj šalje srce, pa tako i poglavar 
Crkve živi od vjere, koju je primio na svome kršte- 
nju, dok je još bio tuđinac u Božjem kraljevstvu. 

Nema, dakle, među nama razdvojnosti u kaste i 
gospodstva jednih nad drugima, Vjera je naša zajed- 
nička baština, predana nama s krvlju otaca naših; 
naša dužnost i naše pravo jednako za sve, opće do- 
bro sviju duša od papine stolice do stepenice oltara, 
na kojoj dijete poslužuje svećeniku, Biskup prije 
nego je na svoje čelo primio biljeg, kojim postaje 
sudac vjere, bio je jednostavni vjernik: vjerovao je 
sve, što i sada vjeruje, branio je, što će i sada bra- 
niti; pa kada jednog dana na saboru kršćanskom vla- 
dalački nastupa u pitanjima, koje je shizma ili hereza 
iznijela, ne će izreći zajedničku nauku ispovijedajući 
Apostolsko vjerovanje: Ja vjerujem u papu i biskupe, 
nego će izjaviti: Ja vjerujem u svetu Crkvu katoli- 
čku, i ja proglašujem u njezino ime vjeru, koju je ona 
uvijek priznavala, 

Jasno, da su papa i biskupi na osobiti način vo- 
đeni od Duha Božjega u naučavanju istine; ali ovo 
vodstvo ide samo za tim, da ih učini vjernim tuma- 
čima vjere Crkve, koja je u usmenoj predaji izrično 
spomenuta, ili se kao u jezgri u njoj sadrži. Crkva 
je uvijek na dnu svega, a vjera Crkve odlučuje o 
svemu. Pape i biskupi ništa ne stvaraju, što bismo 
mi morali vjerovati; oni prisluškuju našu vjeru u di- 
haju naših duša, i osuđujući one, koji se od nas uda- 

ljuju svojim vlastitim shvaćanjem, čuvaju nam — u 
svečanim svojim odlukama — trajnost i općenitost 
naučavanja, koje nas sjedinjuje, Oni su nepogrješivi 
glasnik onoga, što je u nama, čuvari baštine, koja je 
u svima nama pohranjena, jeka Duha Svetoga, koji 
napunja naše grudi; i tko se udalji od njih, udaljen 
je jednako i od nas. 


Nije koncil Nicejski prouzrokovao božanstvo Isusa 
Krista, nego je božanstvo Kristovo, u koje je Crkva 
vjerovala, stvorilo Nicejski koncil. Isto tako — iako 
u drugom smislu — nije protestantizam iznio Triden- 
tinski sabor, nego je protestantizam bio uzrokom 
Tridenta, kad je nijekao, protiv vjere Crkve, sve što 
je Trident osudio. 

Zato ćeš iz duše opetovati članak Apostolskog 
vjerovanja: Ja vjerujem u svetu Crkvu katoličku. 
A vjeru, koju od tebe tražim za Crkvu, to je vjera 
živa i vatrena, koja prodire do dubine tvoga shva- 
ćanja i tu otvara dubinu ugodne sigurnosti, Želio bih 
da osjetiš, kako te sam Isus Krist nosi, tvoje noge 
na njegovim rukama, a more i pod njim i pod tobom, 
Takva ti je lađa Crkve. U slijedu vijekova putuje no- 
seći sobom i tebe u bezgraničnosti svoje sigurnosti. 


Ipak, dragi Emanuele, prava, istinita i živa vjera 
nigda ne ide sama. Ima vatru, koja je nikad ne osta- 
vlja, a zove se nada. Priča se, da su u Rimu bila 
sagrađena dva hrama, koja su se dodirivala u za- 
vršnim točkama, jedan posvećen kreposti, a drugi 
časti; u drugi si mogao ući samo ako si prošao kroz 
prvi. Tako ti je vjera i nada. Onaj koji ne vjeruje, 
taj se i ne može ničemu nadati; jer je prva nagrada 
vjere, da se nada. Vjeruješ li u Crkvu, ti ćeš se i 
nadati u nju, ne samo kao sigurno jamstvo buduće 

bezsmrtnosti, nego kao stvarni izvor pravog zemalj- 
skog dobra među ljudima i narodima. »Tražite naj- 
prije, kazao je Krist, kraljevstvo Božje i pravednost 
njegovu, i sve će vam se ostalo dodati.« (Mat. 6, 33.) 
Pravda kraljevstva Božjega počelo je reda na nebu 
i na zemlji, Red nije matematičko svrstavanje stvari, 
neka prazna simetrija, koja samo sadrži odnose broja, 
težine i širine: red je misao Božja unesena u ono, što 
on nije. Bog je njegova harmonija, njegov mir, nje- 
gova plodovitost, njegov polet, iskra života, koji je 
u njemu i koji ga čini srećnim, Svijestan si, moj dragi, 
što se je zgodilo u tebi, kad si izišao iz služinstva i 
smetenosti svojih godina propadljivosti, kad si prvi 
put osjetio vjernu i djelatnu prisutnost Božju. Duša 
tvoja, koja je do sada bila rob sjetilnosti, a ni pomi- 
sliti nije mogla, kako bi je svladala, najedanput je 
osjetila, da je vlast u njezinim rukama, slična mla- 
dome kralju, koji je upravo zasjeo na prijestolje otaca 
i koji, na izlazu iz Crkve — u kojoj je primio kra- 
ljevsko pomazanje — vidi sve glave pred sobom na- 
klonjene, i svačije srce spremno, da i njegov mi$ 
slijedi. Tako i ti kao pobjednik nad grijehom držao 
si u ruci žezlo pravde i mač boja. Pa ako se slike 
iz prošlog života i povrate u maglama leta mašte, 
naići će na dvostruku stražu: razuma prosvijetljena 
vjerom i volje učvršćene na zapovjedima Božjim. 
Pred ovom međom ti ćeš naići na napasti i osjetiti 
nalet sumnje, ali će te veličanstvo tvoje vlasti čuvati 
unutar, a iz tvoje svijesti izliti će se spokojstvo mira 
na čitavo tvoje biće. To ti je red. I što je red učinio 
u tebi, i što još svaki dan čini, on to obavlja i dru- 
gdje, gdje ga Bog pošalje, kao što svijetlo i toplina 
dana sjedinjene u sjenama večeri, prostiru nad širi- 
nom prirode plodoviti ugođaj, koji je resi i hrani, 


120 


šk 


Ako se više ne govori o jednoj duši nego o obitelji, 
mjesto obitelji o narodu, a na mjesto naroda o cije- 
lom ljudstvu, red ne mijenja ništa od svoje bitnosti, 
nego njegovo djelovanje raste, i na preširokom polju 
zbivanja on stvara čudesa, pred kojima povijest staje 
i tješi svijet predosjećajem nečega, što bi moglo biti. 

Da, svijet se nada. On još nije vidio kraljevstvo 

reda u njegovom potpunom sjaju, ali on radi, i on 
to očekuje, Svatko, tko nije zanijekao u sebi čovjeka, 
da se uzida u prazni i kameni grob; svaki, u kome 
živi čovjek i ima otvorene oči u svijetlom prasko- 
zorju budućnosti, vjeruje u dane, kojima smo mi vi- 
djeli tek pripravu. 
“ Nijesu uzalud »narodi čekali« (Gen. 29, 10.) na Ja- 
kova; nijesu zaništa »čekali« (Iz. 14, 32.) na Izaiju, 
a nadasve nijesu zaludu »vidjeli« (Mat, 23, 16.) Kri- 
sta. Njihovo očekivanje, njihova nada i njihovo gle- 
danje su kao jamstvo novoga »budućeg« vijeka, kome 
je Krist, i prije svoga dolaska, »bio otac« (Iz, 16, 6.) 
Tko će moći i kada usporediti sadašnji i stari svijet? 
Tko ne opaža u nizu vijekova smjer, koji svijet nosi 
prema dobrima reda? 

Pače ako se i varamo u zamišljenoj slici savršen- 
stva, koje bi se imalo ostvariti, sigurno je to, da je 
svijet sposoban za jedan više ili manje velik, više ili 
manje savršen i općenit red. To je — ne želim za- 
nijekati ljudsku slobodu i podstaviti je pod Herku- 
love stupove sudbinske nepokretnosti — tako očita: 
istina, da je nije potreba nikome dokazivati, Kakogod 
bile postavljene granice ljudskoj nadi, ova nada uvi- 
jek ima svoj krug u kome živi i doživljuje pobjedu. 
Za nas kršćane temelj ovoj nadi jest u raširenju kra- 
ljevstva Božjega i njegove pravde, to znači u rastu 
društva duša, koje je stvoreno od Boga u prvim da- 

nima čovjeka, nastavljeno po patrijarsima, oživljeno 
po Mojsiju, a koje je od Krista primilo svoj konačni 
i nepromjenljiv oblik, Drugi će računati na rezultate 
znanosti; oni će se diviti pred mašinama, koje uma- 
o njuju ljudski trud i koje ga s lakoćom i brzinom pre- 
nose u najudaljenije zemlje; drugi će više čuđenjem, 
razboritim prosuđivanjem gledati na razvitak trgo- 
vine i industrije ili na savršenstvo građanske uprave; 
ali za nas ništa od toga nije red, jer sve ovo, pa 
makar bilo veliko i znamenito, može postati pokva- 
* reno po oholosti, lakomosti, mržnji i svim strastima 
otvarajući im i šireći skliske putove. Red se rađa 
od Boga u ljudskom srcu; kad ne bi bilo ni Krista, 
ni Crkve, ni nadnaravnog života, srce bi ljudsko bilo 
jedino mjesto gdje bismo se nadali, da će niknuti i 
plod donijeti — budućnost, Jedna istinita misao ste- 
čena od čovječanstva, jedna nova krepost unesena 
pod panteon njegove vjere više pridonosi uspjehu 
njegova razvitka, negoli svi izumi tehnike, 

Ali na zemlji ne živi samo ljudsko srce, tu u isto 
vrijeme živi i Božje srce. Ti u to vjeruješ, Emanuele; 
ti vjeruješ, da pod pokrovom tvoga tijela, u dubini 
one slabosti, koja te čini čovjekom, živilo je i još i 
sada živi srce Boga. Ti vjeruješ, da je njegova riječ 
u Evanđelju, a njegov život u Crkvi. Ti to vjeruješ; 
pa zato ne bi u nj stavio i nađu za budućnost roda 
ljudskoga i u njegovo srce, koje ga do vječnosti veže 
uz ljude? Ta zar nije nada starija kći vjere; pa kad 
je Krist onaj, u koga vjeruješ, u koga bi se drugoga 

nadao, ako ne u njega? 
= Često se vraćam na katakombe, Tu, kad mi klone 
nada, nalazim snage svojoj duši i jakosti, da ponesem 
teret nepoznatog. Predstavljam sebi siromahe, rad- 
nike, robove, cijeli onaj bezimeni narod, nepoznat 

proslavljenom Rimu Augusta i Trajana. Svemir je 
pao na njih s težinom od četrdeset vjekova, a Rim 
je nad ovom težinom godina povukao olovni urezak 
krvavog svog gospodstva. A sve je bilo u tome, da 
je u Judeji neki čovjek umro na drvu križa, To i 
njihova vlastita krv bio je jedini protuuteg, koji se je 
upopriječio pred ustrojstvom ovoga svijeta, kakav 
jest i kakav je uvijek bio. Pod veče — u sjeni noći 
i u svijetlu baklja — donesli bi pred njih umorene od 
dugog posta i molitve izmučeno tijelo kojega od njih. 
Oni su brojili rane, gledali su vlastitim očima i dirali 
svojim rukama usjekline mučila, koja su kidala ove 
slabe udove, koje nitko ne obrani proti moći carske, 
a oni, koji su ih iz pobožnosti odnesli s mjesta mu- 
čenja, pričali su tihim glasom o urliku mnoštva proti 
mučenika i bezprimjernoj strpljivosti mučenika, Ni- 
jedna suza nije kanula na ove časne ostatke. 

Crkva za prvih vremena nije plakala, ona se je 
nadala. Svako tijelo, koje je ona položila pod grobni 
pokrov, bio je novi stup u gradu Božjem, osnov bu- 
duće pobjede, zov za pravdom, koja se ne vidi, če- 
kajući ono, što se vidi. Tako prođoše tri vijeka, naj- 
ljepša u povijesti svijeta, jer su se temeljila na nadi, 


“ koju ništa nije opravdavalo, nego neoslabljena vjera 


u smrt čovjeka, koju je predhodila smrt Boga. 

A mi, moj prijatelju, koji smo iz katakomba izašli 
na danje svijetlo, koji smo vidjeli dane Konstantina, 
Karla Velikoga i sv. Ljudevita, i gledamo pred so- 
bom svoje dane; mi djeca dogođaja, u kojima je Krist 
još uvijek učitelj i vođa naroda, pobojasmo se pre- 
strašeni pred sofizmima nevjerstva, koje gleda na 
broj godina, da pomuti kakvoću svijetla; i koje ne- 
sigurno s ove strane, da se ohrabri o svome pothvatu, 
doziva u pomoć otupljeno žezlo progonstva. Pače i 

više, zahvaćeni zamkom znanosti, koja je sebe umi- 
šljala u svemu mogućom, kao odrodi kršćanske nade, 
da se oslonimo na materijalističko pouzdanje, raču- 
nali smo, da možemo gospodariti i nad prkosnom i 
strastvenom naravi našega tijela, ako umijemo vla- 
dati nad neživom tvari, — Ne odbijam ti ja tvar, već 
i rado primam njezine usluge, divim se njezinoj moći, 
ali pravog dobra za narode očekujem od Krista i 
njegove Crkve, To znači, da odatle dolazi pravi i 
iskreni duh bratstva, podizanje siromaha u njihovoj 
moralnoj vrijednosti, čast rada, svetost domaćih veza, 
umjerenost u željama, mir naroda i mir duša, porast 
napokon onakve socijalne zaklade, koja se ne mjeri 
na bankovnim ni burzinim mjerama, nego se mjeri 
historijskom sviješću i sudom Božjim. 

Hoćeš li se zato samo zaustaviti na onome, što 
ograničuje tvoje dužnosti prema Crkvi, vjeri i nadi? 
To su dva krasna stupa u hramu, ali to nijesu jedini. 
Vjera te vodi k nadi, a nada i vjera zajedno k lju- 
bavi, Sveti nam je Pavao ostavio upisanu u svom 
divnom izrazu: »Krist je ljubio Crkvu i sebe samoga 
predao za nju«, (Ef. 5, 25.) Kako ne bismo i mi lju- 
bili ono, što je Krist ljubio, i za što je predao svoj 
život, svoju smrt? Ovdje, na ovom najvišem usponu 
ljubavi mi se moramo s Kristom susresti. Kad je pi- 
tanje, da vjerujemo u Crkvu, prisutnost Duha Sve- 
toga, koji je u njoj, određuje našu vjeru. Kad se uzda- 
mo u njezinu budućnost, to je rad suverene ruke 
Božje, koju opažamo nad njom, to je radi riječi, koju 
je nazvao sam Isus Krist govoreći apostolima: »Dana 
mi je sva vlast na nebu i na zemlji«. A kad smo do- 
šli na ljubav, istom tada susrećemo potpunoma Kri- 
sta, jer »je ljubio Crkvu i sebe samoga predao za 
nju«. Što bi kazao? »Kad ju je zadobio svojom krv- 

lju«, da se poslužim izrazom sv. Pavla, htio je, da joj 
bude poglavica ili glava, kako sam Apostol izrično 
naglasuje: »Krist je glava Crkve« (EL 5, 23.) A to 
znači, da je Crkva tijelo njegovo. I zbilja sveti Pavao 
slijedi do kraja ovakav zaključak, »Jer nitko nije 
ikad zamrzio na svoje tijelo, nego ga hrani i grije, 
kao i Krist Crkvu, jer smo udovi tijela njegova«. (Ef. 
29, 30.) Pa polazeći s ovog zaključka on govori o 
jedinstvu Isusa Krista s Crkvom u onakovim slikama 
i figurama kako slika i označuje najslađi, najjači, naj- 
tjesniji i najsvetiji ljudski odnos, jedinstvo muža i 
žene u nerazrješivoj bračnoj svezi: »Muž je, reći će 
on, glava ženi, kao što je i Krist glava Crkvi«. (Ef. 
5, 23,) 


Istina, ovo je slikovit način govora, ali ne manje 
i istinit, da jače istakne osjećaje, koje Krist ima 
prema dušama, koje je odkupio, i osjećaje naše, ka- 
kve mi moramo pokazivati prema njemu u dubokoj 
zajednici, kojoj je on utemeljitelj i glavar. Osjećaj, 
kakavgod bio njegov predmet, uzvišen ili nizak, ze- 
maljski ili nadnaravni, ne mijenja ništa u svojoj bit- 
nosti, On je u srcu ljudskom slika Božja, vječna iskra, 
koja se odnosi prema onome, što je neizmjerno, kao 


i prema onome, što takvo nije. Ne ljubimo drukčije 


neg oljubimo ljude, i nježnost svetaca — pa neznam 
kako božanstvena bila — nije po svojoj naravi druga 
nego — ljudska. Treba samo pogoditi, koja je među 
nijansama, koje označuju našu ljubav, najviše ona- 
kova, kakova je Krista prema svojoj Crkvi, i ljubav 
Crkve prema Njemu, pa je moramo očitovati i Kristu 
i Crkvi. 

Mogli bismo pomisliti, ako gledamo na neizrecivu 
razliku među nama i Bogom, da bi najispravnije bilo 

obilježiti odnos naših čuvstava s očinskom nježnošću 
sa strane Božje, a sa strane naše s djetinskom pri- 
vrženošću, Ili ako bismo se htjeli osloniti na jedna- 
kost, koju je Krist rado na sebe uzeo u tijelu ljud- 
skom, to nam se čini, da pojam prijateljstvo najbolje 
pristaje za našu međusobnu naklonost, Ali nježnost 
očeva ostavila bi među nama veliku udaljenost, a 
prijateljstvo neumjesnu familijarnost; treba jednu 


vezu, koja će nepromijenjeno sačuvati kod Krista 


vladarski auktoritet i u nama uvjerenje podložništva, 
ali će ipak milinom, zanosom i toplinom nadilaziti i 
prijateljstvo i očinsku ljubav. Mi smo spomenuli že- 
nidbenu vezu, najfiniju metaforu, koja krasi knjigu 
već u Starome Zavjetu, u »Pjesmi nad pjesmama«, a 
koja odgovara najbolje ljubavi svetaca kao i ljubavi 
Krista. Pa kao što mlada djevojka, sva krasna u 
svome djevičanstvu, prepuna sreće, koju joj nosi nje- 
zina krepost, daje zaručniku svoga života vječno 
obećanje, tako i duša zanesena Bogom daje Kristu, 
koji ju je posvetio, podložnost zaručnice, podložnost, 
koja je ublažena s obje strane, plodoviti vez, koji će 
dati sinove i jednom i drugom, da dovrše njihovu ra- 
dost u budućnosti. 

Nek nam se podsmijevaju na naše zaruke s Kristom 
i naš zaručnički prsten umočen u krvi oni, koji 
ne osjetiše dah s visine; mi im to opraštamo bez 
. muke. Kad ne poznaju stvarnost, kako će poznati 
njezina znaka? Za tebe, koji si u mladosti okusio 
prvinu Božje ljubavi, ja govorim jezikom, koji ti nije. 
tuđ; pak bi se i ti sam čudio, kad bih ti htio uliti 
ljubav prema Crkvi spominjući ti njezina dobročin- 
stva, koja može svatko vidjeti. Ne, ja te moram po- 
vesti na više i na dublje. Ti trebaš ljubiti Crkvu, jer 
je Krist ljubi, jer joj je on glava, jer je on zaručnik: 

njezinih duša, i jer po njoj vrši se među nama i njime 
preduboko otajstvo nježnosti i plodnosti, 
Zapravo , naši se neprijatelji i ne varaju. Ako mi 


,. ljubimo Crkvu, oni je žestoko mrze, što još više 
opravdava našu privrženost prema njoj. Neprestano 


ti govorim o katakombama, i misliš li, da Crkva još 
ne žive u njima? Jesi li zbilja uvjeren? A znaš li 
sigurno gdje si bio ovaj čas, gdje juče, i gdje ćeš 
biti sutra? Emanuele, kad bi ti mogao vidjeti krv, 
koju je Crkva za tri vijeka prolila za svoga Učitelja, 
nabrojiti sve mučenike i mučitelje, možda bi sum- 
njao, da li se radi o tvome vremenu, i nijem pred 
ovakovim povijesnim zbivanjem, ne bi vjerovao da 
su uskrsli amfiteatri Neronovi? Sjeti se Engleske za 
Henrika VIIL i Elizabete; pomisli na Irsku sve do 
vremena O'Connell-a, Uđi, kroz koja hoćeš vrata 
religioznih bolova Poljske; čak sada, dok ti ovo pi- 
šem, čuj iz Švedske — uz sav tobožnji napredak slo- 
bode savjesti — jeku proskripcija, koje padaju i na 
slabe žene. Nije ti potrebno ići u daleke krajeve ln- 
dije, da čuješ zveku i udar progonstva; jednako se 
sve to čuje i u srcu Evrope, i lelek mučenika diže se 
prema Bogu sa stožera kulture, kao i s drugog kraj- 
njeg stožera barbarstva, Koja je zemlja kao naša tako 
jasno utisla na čelo Crkve ovaj biljeg božanstva? Ne 
možemo ni koraka učiniti po našim dolinama, saći 
s naših visina i preći naše šume, a da se ne susret- 
nemo s ruševinama, koje putniku ukazuju na nemilu 
silu naših neprijatelja, Crkva je u Francuskoj grob, 
koji su ponovno otvorili; tu su našli život, ali se 
ona tu još bori proti sili raspadnje. 

Ne čudi se ništa, Emanuele, Crkva je čuvarica 
triju stvari neobhodno potrebitih čovječanstvu, ali 
ih ovo više mrzi negoli ljubi: istine, svetosti i aukto- 

riteta. To je — ali ne ovijen velom, nego pred očima 
sviju — kovčeg Novoga Zavjeta. Odstraniš li ga iz 
svijeta, što mu još ostaje? Istina slabo posvjedočena, 
nepotpuna radinost razuma, koja ne dohvata umne 
razvijenosti puka, a pametnije lako zavede: svetost, 
koju savjest naslućuje, ali je nemoćna da vodi i pod- 
loži naše strasti; auktoritet čisto ljudski u svim stva- 
rima, sad do zloporabe primijenjen, a sad do prezira 
pogažen: pa ako i sačuva interese nekog naroda po 
zakonima, a njegovu čast s ratom, ali bez ikakove 
vlasti nad dušama, i ne spominjući čovječanstva, a 
ako na nj misli, to se ograniči na bezplodne želje 
koje akademične filantropije, Poganstvo i muhame- 
danstvo su dvije jedine stvarne velike činjenice, koje 
je razum čovječji van Crkve učinio. Nemamo drugog 
ni primjene ni slike, što je drugo učinio sam po sebi 
nego ovo. Pa ako on danas pokriva s novim nazi- 
vima svoja naklapanja i sanjarije, lako ćeš vidjeti, 
da daleko ne ide u moralnim veličinama, a mnogo 
manje u religioznim. Ono što je od Boga ostalo u 
poganstvu ili muhamedanstvu jest više nego li je krv 
naših savremenika, koji se nalaze dublje pogledom 
na nebo, makar su na istoj ravnini zemlje. Kad bi 
Crkva morala propasti, više ne bi našao Scipiona ili 
Saladina, 

Kad je tako, a uvjerit ćeš se — ako i malo sum- 
njaš — kad prolistaš i deset stranica proroka, našeg 
vremena, pitam te onda u ime tvoje duše, u koju 
vjeruješ, u ime tvoga groba, koji će te nadživiti među 
ljudima, s kakvom dubokom, zanosnom i ženskom 
ljubavi ne ćeš ljubiti Crkve Isusa Krista, — Kad ja 
na to pomislim, bacam se ničice pred mučenike s ta- 
kvom strastvenošću, koja graniči idolatrijom, i uvje- 
ren sam, da oni jednako kao i providnost Božja ni- 

kad ne će uzmanjkati slobodi nas kršćana. Krv, koja 
nas je spasila, spasit će nas i u buduće; i iz samog 
progonstva, u kojem se god obliku pojavilo, izniknut 
će sjeme istine, koje će nadživiti sve, — Vidjet ćeš, 
u to ne sumnjaj, vidjet ćeš i u samoj Crkvi Božjoj, 
gdje se rađaju izgredi i sablazni. Sam je Krist kazao: 


. »Potrebno je, da dođu sablazni« (Mat. 18, 7.) Slabost 


ljudska živi svagdje, a ja sam ti već spomenuo, da 
Božje nije ih odbilo, ono je i za njih kao i za pra- 
vedne prolilo suze i krv. Oni su nezahvalni sinovi 
ljubavi, baštinici pokajanja, sjena koja prati svjetlost. 
Zašto ne bismo trpjeli s njihovih slabosti, kad ćemo 
se radovati njihovom obraćenju? 

Ali znaj dobro, ne mrze i progone Crkvu radi ovih 
žalosnih ispada, Tko bi pametan sudio o Oceanu po 
pjeni, koju baca na obale, ili po olujama, koje dižu 
valove? Ni Ocean nečista pjena, koja nastaje na obali 
niti silovitost oluja, on je u dubini i širini svojih voda, 


u putevima, koje otvara trgovanje sviju naroda, u 


veličanstvenosti svoje tihoće, kao i u veličajnosti 
svoga gibanja, u bezdanu svoga šuma kao i u bez- 
danu svoga mira. | kada mornar nošen po mirnoj 
pučini, primjeti da se ona iznenada mreška i vrije, 


«ne krivi Boga, koji je stvorio ovakovu čudesnu ne- 


izvjesnost, on se tuži na svoju slabost, pa zazivlje 
zvijezdu, koja svima upravlja i sve umiruje. Naši gri- 
ješnici ne izazivlju naše neprijatelje proti nas, nego 
naši sveci; ne naše mane, nego naše kreposti i dobra 
djela. Isus Krist je bio nevin, kad su ga propeli; pa 
ako Crkva, manje srećna nego Krist, nije uvijek imala 
u svima svojima ovaj odraz božanstva, njezina čast 
ostaje uvijek u tome, da trpi radi iste stvari, radi 
koje je umro njezin učitelj. 

Na kraju, želim ti predusresti jednu poteškoću, 
koja bi te mogla uznemiriti ili ražalostiti. Kazat će ti, 
da je ljubav prema Crkvi nespojiva s ljubavlju prema 
domovini, i da prije ili kasnije, ti ćeš morati birati 
između jedne ili druge; da nijesi prav član prve, ako 
se ne odrekneš druge. Puno mi je do toga, da te 
u budućnosti očuvam od ovakova grebena, jer je 
ljubav prema domovini s ljubavi prema Crkvi naj- 
svetiji osjećaj srca ljudskoga, i kad bi to bilo mo- 
guće, da jedan bude naprijatelj drugome, bilo bi to 
za mene najkrvavije kidanje, koje bi Providnost osta- 
vila ovdje na zemlji nama za kušnju. Ali to nije tako. 
Domovina je naša vremenita Crkva, kao što je Crkva 
domovina vječnosti, pa i ako je krug ove mnogo širi, 
nego li krug domovine, one obje imaju jedno sredi- 
šte, a to je Bog, isti interes, t. j. pravdu, isto uto- 
čište, a to je savjest; iste građane, dušu i tijelo 
svoje djece. Crkva, istina, može doći do protivnosti 
s vlašću neke zemlje, ali uprava jedne zemlje nije 
narod, a još manje domovina. Tko li je od nas ikad 
pomislio, da je naša domovina u glavi ili srcu onih, 
koji vladaju? Naša zemlja je tlo, koje nas je vidjelo, 
kad smo se rodili, krv i kuća naših otaca, ljubav na- 


ših roditelja, sjećanje našeg djetinjstva, naše tradi-' 


cije, naši zakoni, naši običaji, naše sloboštine, naša 
povijest i naša vjera. Vlast je za nas samo sredstvo, 
da sačuvamo sva ova dobra u redu i sigurnosti; pa 
ako ona — mjesto da izvrši svoju zadaću — nju iz- 
daje i obezčašćuje, mi se zaklanjamo pod osjećaj do- 
movine, da tu nađemo pomoći, nade i utjehe. Dok 
je Neron vladao sa svijetom, Rim je još živio u onima, 
koji su ga ljubili, a njegov opustjeli forum bio je do- 
movina onih, koji su je još imali. 

Kad dakle neka vlast progoni Crkvu, ili je taj na- 

rod katolički ili nije, Ako je katolički onda Crkva 
nije ona, koja napada domovinu, nego je to domo- 
vina, koja je uvrijeđena u jednom od najdražih i naj- 
svetijih svojih elemenata: u njezinoj religioznoj vjeri; 
i Crkva braneći se riječju ili mučeništvom svojih 
članova, zajedno sobom brani osramoćenu i rastu- 
ženu domovinu, Ako — naprotiv — narod nije kato- 
lički, istina je, da tada Crkva ne ulazi u elemente, 
koji ga sastavljaju, ali tu se ustaje proti prirođena 
prava svih ljudi na istinu, milost, vječno spasenje, i 
Crkva odolijevajući progonstvu radi za dvojako do- 
bro domovine: jedno buduće, koje je njezino obra- 
ćenje, drugo sadašnje, koje je sloboda savjesti, Od 
Nerona do Dioklecijana Crkva se je na ovaj način 
borila, -pa ako je Tacit naziva »neprijateljicom ljud- 
skoga roda«, taj će je isti rod kasnije proglasiti oslo- 
boditeljicom i majkom. Svaki osloboditelj razlikuje 
dva časa svome životu: jedan, kad su ga proglasili 
izdajnikom, a drugi, kad mu potomstvo diže spome- 
nike. Crkva je doživjela ova dva časa, i oba za nju 
postoje zajedno, jer će uvijek do svršetka biti na- 
padnuta kao pobjediteljica ondje gdje ne vlada, i po- 
zdravljena kao svijetlo duša i mir naroda gdje je 
svladala — silu, 


Prestanimo, Emanuele, osjećam, kako prestajem 
biti gospodar nad svojim srcem. Ova dvostruka slika 
Crkve i domovine izaziva u meni sve uspomene, moju 
koljevku i moje krštenje, koljena moje majke, zanose 


. moga djetinjstva, moj povratak Bogu, prijatelje moje 


mladosti, toliko duša, kojima moja nije bila tuđa, 
toliko ispunjenih želja i toliko neispunjenih, grobove 
koje sam blagoslovio i koji na mene čekaju, da se 
sjedinimo skupa, i napokon onu sreću, što sam našao 

u svojoj zemlji, onu trajnu vezu između velikog na- 
roda i velike vjere. 

Ti ćeš se radovati, s tvoje strane, na ova dobra, 
koja su meni bila dana i štogod čuješ o Crkvi, iza 
tebe stoji Francuska, koja će ti je opravdati, 


Preveo K. Žanić 
Ideje i pokreti 


Čas tame 


Savili smo se od težine tereta, jedva ga na umor- 
nim leđima nosimo; teško nam je i naporno, ali ipak 
ne smalaksavamo. Ne smijemo očajati, jer od toga 
nema nikakve koristi. To nam vjera ne dopušta. To 
uostalom nije ni potrebno. 

Da možemo gledati vedro i otvoreno u budućnost 
jamči nam uvijek budna providnost nebeskog Oca 
bez kojega se ne može ništa dogoditi. Pa koliko 
znamo da nas ljubi, toliko smo sigurni da su i ove 
nevolje za naše dobro. Kako i na koji način, mi to 
ne znamo, ali vjerujemo da se onima, koji ljube Boga, 
sve okreće na dobro. 


Imade ih koji oholo prelaze preko današnjih ne-. 


“volja, pa zadojeni ludim uvjerenjem da mogu s njima 
superiorno i definitivno obračunati, nadaju se na 
ovom mukotrpnom svijetu stvoriti raj na zemlji. 
Među tima mi nismo. 

Imade i takvih, koji očajno podliježu bičevima ne- 
volja, pa nemajući snage da vedro pogledaju u bu- 
dućnost, podavaju se očajnom pesimizmu. Mi nećemo 
da budemo niti među njima, 

Naprotiv, mi vjerujemo u snagu patnje, u njezinu 
providencijalnu silu preobraženja i preporođenja. 
Mi smatramo stoga, da je ovo vrijeme čišćenja i pre- 
porođenja. Ovo su časovi u kojima se naša duša 
kuša i vježba, kupajući se u svetoj kupelji križa. 

Najveće djelo, otkupljenje roda ljudskoga, nastalo 
je u patnji. Najveće očišćenje, opraštanje svih grijeha 
roda ljudskoga, nastalo je na križu. Najveći geniji, 
sveci, postali su u patnjama preko križa, 

Patnja prihvaćena i prikazana je najuzvišenija mo- 
litva. To je nastavak otkupiteljskog djela Spasitelja. 
Zapravo to je konkretna aplikacija zasluga Kristovih 
stečenih na križu, To je sjedinjenje naše s Kristom. 
Nikada mu toliko nismo slični kao u patnjama. Ni- 
kada se toliko visoko ne izdižemo niti smo toliko 
blizu Bogu kao u patnjama. 

Ako je ljubav najdivnija manifestacija čovjeka, 
onda se ona u patrjama na najdivniji način očituje. 
Ko trpi taj ljubi. Ljubav se nigdje toliko ne očituje 
nego u patnjama. 

Primiti teškoće života koje nam sadašnje vrijeme 
donosi, prikazati to za spas čovječanstva, ne samo 
da nije inertnost i pasivnost, nego je to najuzvišeniji 
aktivitet. Nigdje se toliko ne pokazuje snaga duše 
kao u velikodđušnom prihvaćanju dnevnih nevolja, koje 
nam okolina donosi, Nigdje se ne traži takva jakost 
duha kao u resignaciji, kojom se prilagođujemo teško- 
ćama dnevnog života. Prilagođujemo, ali ne tako da 
bismo se očajno tužili na sudbinu, nego tako da 
Bogu zahvalimo na: tome, što nam je dao mogućnost 
nešto za njegovo ime podnijeti, 

Svladati sebe, izvojštiti pobjedu nad sakjettitah 
znači stvarno prihvatiti patnje života; prihvatiti ih 
rado i veselo, pripravno i spremno. 

Kad patnja ne bi bila veliko sredstvo našeg, čišće- 
nja i našeg posvećenja, kad ona ne bi bila u planu 
Božje providnosti za naše spasenje, tada ne bi niti 
naš uzor prošao svoj život u njima, niti bi križ bio 
simbol naše slave. 

Ali je baš u tome najdivniji član naše svete vjere, 
da je patnja izvor pobjede i slave; da se mi nemamo 
čim drugim dičiti nego križem gospodina našega Isusa 
Krista. Mi vjerujemo da je u križu spas; vjerujemo 
da je u patnjama; naša slava, 

Zato u ovom teškom iskušenju sadašnjice probu- 
dimo duboku vjeru u tajnu Božje providnosti, i, da 
. ne smalakšemo na putu, opetujmo s jednim velikim 
suvremenim apostolom patnje, svoju vjeru križu, 

»Vjerujem, da je Bog podijelio čovjeku patnju u 
velikoj namisli ljubavi i samilosti. 

Vjerujem, da je Isus Krist preobrazio, posvetio i 
skoro obožanstvenio patnju. 

Vjerujem, da je patnja za dušu velika radnica 
spasa i posvećenja, 

Vjerujem, da je patnja plodna, toliko, a gdjekada 
i više, nego naše riječi i naša djela, i da su sati Muke 
Isusove za nas bili moćniji i veći pred Ocem i od 
samih godina njegovih propovijedanja i zemaljskog 
mu djelovanja. 

Vjerujem, da kruži među dušama, onima ovdje 
dolje, onima koje ispaštaju, onima koje su dosegle 
pravi život, prostrani i neprekidni tok, stvoren od 
patnja, zasluga i ljubavi svih ovih duša, i da naše 
najmanje boli, naši najlakši napori, mogu doseći bo- 
žanskim djelovanjem drage ili udaljene duše i doni- 
jeti im svjetlost, mir i svetost, 

Vjerujem, da ćemo u vječnosti naći drage, koji su 
poznavali i ljubili križ, i da će se njihove patnje i 

naše izgubiti u beskrajnosti božanske ljubavi i ra- 
dosti konačnog sjedinjenja. 
Vjerujem, da je Bog ljubav, i da je patnja stočna 
u njegovim rukama, koje uzimlje velika ljubav nje- 
Sova da nas preobrazi i spasi« (Leseur), 


Senex 


Tko vlada dogođajima 


Gomilaju se događaji takvom brzinom, da im jedva mo- 
žemo zaviriti u njihov mutni tok. Otkuda teku i kamo idu, 
to je istom prevažno pitanje. Netko ih pripisuje sudbini, 
netko čovjeku, a većina Bogu. Jedno je živa istina, da po- 
stoji Bog, ali i čovjek. I u tome je sva zapletenost pitanja, 
što se kod toga križaju dva različita svijeta, putovi Božji 
i putovi ljudski. »Nijesu moje misli vaše misli, moji putovi 
vaši putovi, veli Gospod. Jer kao što je daleko nebo od zem- 
lje, takok su daleko i moji putovi od vaših putova, a moje 


* misli od vaših misli.« (Iz. 55, 8-9.). Niti je sam Bog, niti 


sam čovjek nosilac događaja, nego oboje. 


Zaista je čudno, kako se veliki Bog dostojao podijeliti 
upravu nad svijetom s malenim ljudima. A ipak je tako! 
Postoji u tome tajna suradnja među Bogom i čovjekom. 
Opravdavaju je dvije očigledne činjenice: Providnost Božja 
i sloboda ljudske volje. 

Ova su dva faktora nerazdruživa. Time je jasna povijest 
Kristove Crkve. Kad se je prvi put Bog pojavio na zemlji, | 
učinio je to u suradnji s Djevicom našeg roda. Dovršio je 
otkupiteljsko djelo, i tu je ulazio čovjek. Organizirao je 
Crkvu i vjernike, ali opet s ljudima. 


Možda se jedno ipak ne pripisuje i čovjeku i Bogu: Zlo. 
Ali i tu treba razlikovati. Crkva je proživjela žestoka pro- 
gonstva, a kasnije se vidjelo da su ona bila samo sjeme 
kršćanstva. Redali su se mnogobrojni vanjski i nutarnji 
udari, a ona se još uvijek pokazivala neumrlom, štoviše, iz 
borbe je izišla snažnija i otpornija. Jao, doista, onome po 
kome dođe sablazan, kazao je Krist, ali je na istom mjestu 
dao ovu značajnu izjavu: »Necesse est u veniant scandala«. 

(Mt. 18, 7.). Zacijelo je onda i to predviđeno u njegovom 
planu, Pa zar nije nelogično ovo zanijekati i kod svih osta- 
lih događaja i previranja u svijetu? Jer, ako ne ulazi čovjek 
.u sukobu zbivanja, kome se ima pripisati zlo? A ako izba«- 
cimo i Boga, onda smo u tami i bez svrhe. živimo u oluji, 
ako joj je jedina svrha rušiti i zatirati, kakvu vrijednost ima 
život? ako je pak čovjek sredstvo u rukama Nebeskog ki- 
rurga, zacjelo je ishod događaja već sretno predviđen u 
planu Stvoriteljevom. 


I sva je tragika u tome, što je čovjek vrlo važan faktor. 
On vrši presudnu ulogu. Pogotovo onda, kad zajednicu kojoj 
on pripada opsjedne jedna misao i orijentacija; onda kad se 
on kao sugestiran utopi u jednoj velikoj misli, raspline i 
izgubi u valovima struje. U tom slučaju čovjek prestaje mi- 
Ssliti i osjećati vlastitom dušom; nesvijesno se pokorava za- 
jedničkoj duši i osjećajima zajednice, koji su upriličeni za 
prosječno shvaćanje i osjećanje. Zajednica tada upravo bo- 
oluje od zaraze, sklona je sugestivnosti i skrajnostima. Ra- 
zum uzmiče pred osjećajem, a volja pred robovanjem. Čo- 
vjek je u ovakvoj kombinaciji na Heraklovom raskršću; isto 


tako velik u stvaranju kao i u rušenju. Važno je kojim će. 


putem udariti. Ponekad izabere i sretan put. To su napr. 
struje i valovi koje prirodno uzavru i stvaraju države, po- 
krete i religije. Ali biva i obratno. Jer svi jednako misle, jer 
se svi pokoravaju struji, nitko se ne osjeća odgovornim. Zato 
se dešava da svi vjeruju u nešto, u što pojedinac ne bi vje- 
rovao, da se radi ono što pojedinac nebi vlastitim razborom 
odobrio. To su krvave stranice povijesti. Francuska Revo- 
lucija i Bartolova Noć dva su živa primjera. — čini se, da je 
sve ovo izrazio sv. Toma jednom jedinom mišlju. Bio je 
zaista stvaran posmatralac života, kad je na jednom mjestu 
ustvrdio da je kod većine razum zatajio, a mjesto njega da 
je preuzeo vlast osjećaj, strast i nagon. »Plures  autem 
sequuntur sensum quam rationem«. (Ia. a. 49., a. 9., ad 5). 

Sve se ovo zbiva redovito na prekretnicama starog i no- 
vog mišljenja. Onda, kad padne moral i kad se osjeća pre- 
živjelost u politici i društvenom životu, a s druge strane, 
kad se svijet nađe pred novim putevima i uvjetima života. 
Tad je ljudski elemenat snažan i odlučan. A to je razumljivo. 
Jer ono što je bilo, svakome je očigledno poznato. Stvarnost 
i sadašnjica vazda su shvatljivije od onoga što bi tek imalo 

doći. I dok u sadašnjici svak zapaža ono što je zastarjelo, 
u budućnost se vjeruje s mnogo više nade i idealizma. Da- 
leke su stvari uvijek čarobnije od onih što su nam dnevno 
pred očima. Ako se k tome vjeruje u nov i bolji život, tada 


je rušenje starog logični put do stvaranja novog života. To 


je sudbina svih prevrata, prelaza iz epohe u epohu, Iskustvo 
je u ovoj stvari najdublje osvjedočenje. A i sam je čovječji 
život slika i minijatura ovakvih pojava. To su sukobi starog 
i novog čovjeka, slučajevi konvertita i mladenačkog dozri- 
jevanja. Tko je na ovom polju proživio i osjetio koliko je 
snažna anarhija osjećaja i htijenja, taj će po analogiji lako 
naslutiti što sve može dobra i zla učiniti zajednica s istim 
odlikama. 3 


U ovakvoj sredini vođ ima veoma presudnu ulogu. Jer 
kako masa gubi moć rasuđivanja i htijenja, tako opet po 
nagonu traži nekoga koji bi snagom svoje misli i volje nado- 
knadio ovu njezinu slabost. Vode su oslon ili točnije nosioci 
zahtjeva i ciljeva naroda. Stoga o njima ovisi kojim će pu- 
tem udariti: 


Ali ako hoćemo sve jednim mahom zahvatiti, i vođe i 
mase i povijest, nemoguće je naći pravo rješenje dogođaja 
ne potražimo li u tome onaj drugi i najvažniji faktor: Boga. 
Evanđelje nam je otkrilo ovu veliku misao. Jer ono uporno 
naglasuje da osim čovjeka postoji i otac Nebeski »koji čini 
da sunce njegovo izlazi nad zlima i dobrima, i daje kišu 
pravednima i nepravednima.« (kat. 5, 45.). Ovaj je redak 
sv. Pisma pravo otkriće za shvaćanje događaja. Sve je dakle 
predviđeno, i zlo i dobro, »nad zlima i dobrima.« U tome je 
ključ razumijevanja povijesti, to je istodobno onaj drugi, 
božanski faktor koji ulazi u sklop povijesnih zbivanja. Kako 
bismo inače gledali u sadašnjicu, ako kod svih ovih strahota 
ne bismo vjerovali u svemoguću desnicu vrhovnog gospodara, 
koji nevidljivim kistom sve ove grozne prizore svodi u cje- 
linu? Mi smo samo gradivo za ovu veliku dramu koja se 
odvija. Ona ima sasvim drugi konac nego li mi to mislimo. 
čovjek u toj drami igra vrlo važnu ulogu, ali ne najvažniju. 
Zato je. nemoćan da skrene tok događaja sasvim na drugu 
stranu. Pokorava im se kao sudbini. »Tko od vas brinući se 
može produljiti svoj život i za samo jedan lakat?« (LK. 12, 
25.). I Jeremija je veoma otvoreno istaknuo nadmoć Božjeg 

elementa nad čovjekom: »Nek je proklet koji se pouzda u 
čovjeka.« (Jer. 17., 5.). 

Nije lako shvatiti sadašnja stradanja, ako ne uzmemo u 
račun dva faktora: i Boga i čovjeka. Ali je nmeoguće išta 
razumjeti, ako mimoiđemo mudru Providnost Božju, kojoj 
ne izmiče iz plana ni najmanji događaj. Svo je zlo u tome, 
što ne znamo mimo čovjeka potražiti i Boga »ne bi li ga — 
ističe sv. Pavao — kako napipali ili našli.« (Dj. Ap. 17, 27.). 

Sađašnjica se pretvara u povijest, a mi još gledamo kao 
u zagonetku. Grozi nam se budućnost, a mi ju zovemo taj- 
nom. Umiremo, a vjerojatno i uskrisujemo. I to je tajna. 
Ali kod svih dogođaja što nas okružuju u tišini kršćanske 
duše svijetli još uvijek neugašena iskra, veliki Bog, koji 


vlada događajima i svijetom. »Ja sam Gospodin Bog tvoj.« 
(Izl. 20., 1.). 


O. Z. Plenković O. P. 


Postupak suvremenika prema Isusu 


Došao je među svoj Puk, a taj ga nije primio. Isus je do- 
šao da osnuje svoje kraljevstvo: proroci su ga navijestili, 
označili čas njegova dolaska, potanko opisali boli koje će 
trpjeti i muke što će mu zadati. 

Židovski narod odbacio je ideju Mesije koji bi trpio i 
bio ponižen. Stvorio je ideal moćnog Mesije, koji će obno- 
viti kraljevstvo Izraela i podvrći pod svoj jaram sve na- 
rode te vladati okružen slavom i sjajem. 

Svi su Židovi u doba našeg Spasitelja živjeli u tim sno- 
vima o veličini. Svi su bili u nemirnom očekivanju Mesije, 
proroka i kralja. Apostoli, svjedoci Isusovih čudesa, bili su 
sigurni da su našli Mesiju, onoga koji će osloboditi svoj puk 
i uspostaviti svoje kraljevstvo u Judeji. 

U toj okolini, prepunoj lažnih ideja, sanja o zemaljskoj 
veličini i narodnih ambicija, pojavljuje se Isus. Dolazi bez 
sumnje da osnuje svoje kraljevstvo, ali njegovo je kraljev- 
stvo duhovno. On će zavladati, ali samo dušama; on hoće 
da oslobodi svoj puk, ne od Rimljana, nego od tiranije de- 
mona. Došao je da odnese pobjedu ne smrvljujući svoje ne- 
prijatelje, nego sam umirući za njih. 

Svijet nije uopće razumio Mesiju koji hoće da ga spasi. 
Tako sv. Ivan Krstitelj propovijedajući mnoštvu reče sa 
žalošću misleći na Isusa: Među vama stoji, koga vi ne znate 
(Iv. I, 26). ; 

Puk, svjedok njegovih čudesa, htio je u tri navrata da 
ga proglasi kraljem, ali je Isus izmakao tomu: nisu pravo 
shvatili značaj njegova kraljevstva. 

Nisu ga shvatili ni farizeji, učitelji zakona. Oni su htjeli 
Mesiju koji bi primio njhovu nauku, pogodovao njihovim 
težnjama i priznao njihov auktoritet. Isus je naprotiv došao 


da propovijeda poniznost, uzvisi siromaštvo, preporuči odri- 


canje i naloži pokoravanje zakonitoj vlasti. | 

Ni sami ga učenici ne shvatiše. I oni su kao i čitav narod 
sanjali o zemaljskom kraljevstvu i računali da će u njem 
zauzeti prva mjesta. Kad im je Isus prorekao svoju muku: 
Sin čovječji bit će bičevan, predan poganima i raspet, Pe- 
tar je ustao protiv tvrdnje svog Učitelja, a s n/ imi ostali 
apostoli. U samu pak večer muke, usred posljednje večere 
i u prisutnosti Učitelja oni ponovno pokreću pitanje tko će 
biti prvi u kraljevstvu, koje će Isus osnovati. Pa i u času 
Uzašašća pojavljuje im se isto pitanje na usnama: Gospo- 
dine, hoćeš li u ovo vrijeme obnoviti kraljevstvo Izraelsko 
(Dj. Ap. I, 6)? 

Jadni Isus! Za čitavog svog života davao je primjer po- 
slušnosti i poniznosti, u bezbroj je puta nastojao da svojim 
učenicima ulije u dušu odricanje, žrtvu i strpljivost u pat- 
njama: Tko ne nosi križa svoga, ne može biti moj učenik 
(Lk, 14, 16)... a napori su mu bili uzaludni. 

Sad će on trpjeti i predviđa nesreće koje će se svaliti na 
njih, sumnje i napasti koje će ih zadesiti, jer nisu shvatili 
značenje Mesije. I njegovo božansko oko prodire u buđuć- 
nost te vidi mnogobrojne kršćane koji tokom vjekova neće 
htjeti da shvate misterij križa, koji će se sablažnjavati na 
pogled poniženja i progona što će ih trpjeti njegova Crkva. 

No slijepi ljudski razum prigovara: Zar nije Svemogući 
mogao staviti Isusov dolazak na ovaj svijet u zgodniji čas? 
Isus došavši da se pokorava ne razmišlja o nacrtima svog 
božanskog Oca. On jednostavno prima njegovu beskrajno 
pravednu i mudru volju te je izvršuje. 

U ovaj svijet, izmučen strastima raznih ambicija, nada, 
mržnje i oholosti, Bog će po svom Sinu ubaciti sjeme istine, 
pravde i ljubavi; njegova će slava biti u tom da ga podigne 
bez obzira na žamor i opojenost ljudskih strasti. Ali otkup- 
ninu ove milosti Isus će platiti mučnim životom, koji .će 
provoditi među ljudima, i krvavom smrću, koju će podnijeti 
na križu. + j . 

Isus je žrtva. Nijedna duša neće se spasiti osim silom 
njegove dragocjene Krvi. Ni;edna duša neće biti pozvana 
da pomaže Spasitelju u dijelu Otkupljenja a da ne bude 
predana raspetom Isusu i ne bude spremna da nosi križ 
zajedno s njim. B J. S. 


—_= 

Madame Danićlou: L'eđucation selon PVesprit. Izašlo u 
kolekciji »Prćsences« — Librairie Plon, Paris, 1939. 

U ovom djelu dala nam je gđa Danielou toplo, uvjerlji- 
vo i inteligentno, iz svoga bogatog iskustva, niz dragocijenih 
sugestija o važnom, vrlo važnom pedagoškom problemu, o 
odgoju elite. Elita može biti samo elita duha. Najbolji, naj- 
istaknutiji među našim uzgajanicima mogu biti samo oni, 
kojima je duh najbolji, najoblikovaniji odgojem. 

U oblikovanju te elite mjerodavna je osoba uzgajanika. 
Ona je doduše još nesavršena, tek na početku razvitka. Ipak 
otvoreni, bistri dječji pogled ulijeva odgojitelju optimizam. 
Treba samo djetetu pristupiti s puno razumjevanja, takta i 
ljubavi. Odgoj i nije zapravo drugo nego inteligentno po- 
sredovanje, koje pomaže osobu djeteta, da postigne svoj 
puni razvitak. Takav odgoj, odmah nam je jasno, može biti 
samo humanistički odgoj. Dakako ovdje dolazi u obzir otvo- 
reni humanizam, koji nije zatvoren niti iscrpljen čovječjom 
osobom, već svoje zasade gradi na transcendentnom, apso- 
lutnom, ali konkretnom Dobru, od koga kao iz izvora sve 
potječe i kome se sve vraća kao svome cilju. Takav integral- 
ni humanizam gđa Danielou nalazi samo u kršćanstvu, pa 
nije čudo, da se ona na nj često navraća kao na duhovnu 
bazu, na kojoj se temelje njezine misli o odgoju elite. 

Nije li presmiono postavljati zahtjev za odgoj elite, za 
uvađanje integralnog humanizma u naše omladinske re- 
dove, sada, kad se borimo, da kod mladeži spasimo naj- 
nužnije vrijednote duha? Možda tek veliki narodi mogu 
sebi priuštiti tako skupocjene pokuse? To ne stoji. Problem 
elite postaje sve važniji, sve urgentniji, što manje ima među 
nama izgrađenih karaktera, potpunih ličnosti. A baš to ne- 
stajanje jakih pojedinaca, istaknutih ličnosti, opažamo da- 
nas kod svih naroda, Problem elite treba rješiti što prije, 
najprije. A elita, prvoborci, predstavnici duha i duhovnih 
vrjednosti riješit će i ostala goruća životna pitanja. Ne radi 
se tu o uvađanju neke aristokracije u starom smislu: kao 
privilegovanog staleža zbog nasljedstva i krvi. Ovdje je 
govor o aristokraciji duha. Ona je nužna. Uvijek je posto- 
jala. Ona je odigrala sve najvažnije uloge u povijesti ljud- 

skoga roda. Ona je i danas glavni nosioc ideja, koje pokreću 
društvom. 

Koje su ideje vodilje pri odgoju elite? Na to pitanje 
odgovara spisateljica u pogl. 4., u kojemu se nalazi jezgra 
knjige, pa ćemo ga zato i donijeti u glavnim potezima. Evo 
tih ideja vodilja: 

1) Spiritualistička vjera, Vjera da duh vlada materijom, 

s kojom je združen; da je čovjek zato takav, što misli, što 
može zamisliti idealni red i ostvariti ga slobodno, dakle što 
može stvarati. Najdublja misao o odgoju mogla bi se izraziti 
tako, da odgoj ide za oblikovanjem stvaraoca. Ako rad ne 
računa s ličnom inicijativom, onda je to prije rad životinje 
ili stroja, nego li čovjeka. Materijalizam u teoriji i praksi 
gasi, uništava duh i njegove sile. Gđa Danielou svojim lakim 
i finim stilom riješava brojne prigovore proti ovakvoga 
odgoja. : ; 
2) Isticanje ličnosti druga je glavna oznaka odgoja za 
elitu. Koliko vrijede pojedinci, toliko vrijedi i društvo, ističe 
spisateljica. Cilj odgoja je baš u tome, da oblikuje bića spo- 
sobna, da obogate zajednicu: obitelj, zvanje, grad, domovinu, 
zajednicu svih ljudi. Zato treba mnogo pažnje posvetiti indi- 
vidualnome životu djeteta. Ima u djetetu naročito u godi- 
nama razvitka velika želja za originalnošću. I u otkrivanju 
svog nutarnjeg života i u promatranju izvanjeg svijeta. U 
odgoju elite treba tu želju samo ojačati. Da svaka ličnost 
dođe do izražaja na sebi svojstven način. Da dade iz sebe 
najbolje na posebni, izvorni način. 

3) Doslijedno traži se što veća sloboda duha. Auktoritet 
je potrebna brana između nas i zla, ali on ne bi smio nikada 
da bude zamjena za lično prosuđivanje, niti bi smio sprije- 
čiti zadnji izbor kod djece, koja misle ili obećavaju. da će 
se takova razviti. Najbolji je posluh, koji dolazi odozdo iz 
samoga djeteta. Ono u sebi nalazi svijetlo, a kad mu nedo- 
staje, traži ga preko svojih učitelja, koji imaju više svijetla 
i iskustva. 

Sve su to smjernice otvorenog humanizma za intelek- 
tualni odgoj elite. Taj stav spisateljicu doslijedno vodi do 
kršćanstva, u kome ona nalazi najbolji smjer za vjerski 
i moralni odgoj, bez kojih bi bio uzaludan napor odgojitelja 
za trajnim rezultatima. Odgoj i život po duhu vodi do života 

u Duhu, do nutarnjeg života, u kom je Bog neposredni Sa- 
vjetnik, Odgojitelj. Duboka vjera, kakvu srećemo na stra- 
nicama Evanđelja može tek biti najtrajnija podržka u ži- 
votu čovjeka i čovječanstva. Vjera u Oca, Sina i Duha Sve- 
toga; u svetu crkvu katoličku, u zajednicu svetih, u opro- 
štenje grijeha, uskrsnuće tijela i život vječni. To je poklad 
vjere zapečaćen krvlju Sina Božjega. Ovakva proživljena 
vjera unosi u dušu svijetlo i stalnu pomoć odozgo. Pravi 
kršćanin živi s Bogom, veselje i žalost ne ruše mu slobodu 
duha, njemu ne prestaje teći potajni izvor topline i radosti. 

Ali to sve dava vjera, koju proživljujemo u punini. A to 
nije moguće bez moralnoga, neporočnoga života. Ne tajimo 
pred djecom, da je vrlo teško biti dobar kršćanin, da je sav 
čar kršćanskoga morala baš u tome, da ga prihvatimo pot- 
puno, bez nagodbe, otvoreno i iskreno. 

Lakše će onda u duhovnom životu izbjeći dvije krajnosti: 
maglovito. romantičarstvo i mehanizam bez osjećaja i duše. 
Onda će i zavoliti Crkvu, tog vidljivog Krista na zemlji i 
živjet će s njom u liturgiji, u molitvi i sakramentima, kao 
s najboljom majkom. : 

Zahvalni smo gđi Danielou, da nam je o odgoju elite, 
tom važnom poslu, dala upute, koje su plod dugogodišnjeg 
razmišljanja. Njezine su sugestije umne i opravdane. Du- 
ševni, a naročito duhovni život je temelj u odgoju elite, eto 
teme naše spisateljice u nekoliko riječi. Svakako neobično 
suvremena tema sada na prelazu u bolju, nadamo se, bu- 
dućnost svijeta. Trebalo bi joj i kod nas posvetiti više paž- 
nje. Ako i ne postignu drugo ove refleksije već to da odgo- 
jitelje potaknu da misle o ovom problemu, dosta su dobra 
polučile, ' H. E. 


Francis Jammes: Rozarij na Suncu, preveo s francuskoga: 
Viktor Stamać, Dubrovnik 1940, Kn. 25.—, 


Umjetnička djela obično sublimiraju stvar. Mnogi umjet- 
nici ni ne slute, kako bi na religioznom području mogli naći 
odskočnicu u nedogledne umjetničke sfere. Francis Jammes 
ne misli tako. On znade, »kakvu je snagu crpio iz Rozarija 
od onog dana, kad je mislio da je mrtav, pa do onoga, kađ 
pun vječnog života sluša zvukove vremena siguran za se«. 
Upravo iz Rozarija koji mnogima izgleda monoton i bez sa- 
držaja na kojem bi se duh mogao zadržati. A za Jammes-a 

nema ni jednog čina u čovječjem životu, nema ničega među 
onim, što čovjeka okružuje, što bi se moglo oteti snazi ove 
neizmjerne pobožnosti. Njemu je osim toga Rozarij poslužio 
kao okvir za zanimljivu pripovijest o djevojci, kojoj je cijeli 
život prodahnut krunicom, ona je vodi i u najobičnijim po- 
slovima. Čak ista priroda i sva njena zbivanja njoj se ne 
čine nego kao ilustracija otajstava što ih razmišlja. Ovu 
djevojku moljenje krunice diglo je iznad banalnosti i vodilo 
stazom koju čitalac napeto prati s bogatim umjetničkim 
emocijama. U »Rozariju na Suncu« osobito religioznije osobe 
mogu naći užitka i pokretne snage. Prijevod je sa svake 
Stranice savršen. J.H. 

P. H. Petitot, O. P.: HISTOIRE EXACTE DES APPA- 
BITIONS DE N.-D. DE LOURDES A _ BERNADETTE, 
Desclće de Brauwer, Paris, 1935, str. 282, fr. 13—. Pok. 0. 
Petitot je stekao lijepi glas kao pisac života raznih svetaca 
i velikana. Jednom lijepom historijskom perspektivom, uvi- 
jek na solidnim i pouzdanim historijskim dokazima, on zna 
živo i zanimivo iznijeti pred čitaoca svoga junaka. O Lour- 
desu je već pisana čitava literatura. Teško je tu iznijeti što 
nova. Ali ako se i ne može ništa nova iznijeti uvijek se 
može zahvatiti što točnije i ispravnije, i što zanimivije i 
življe iznijeti sami događaji. Uz historijsku točnost i naučnu 
nepristranost povijest lurdskih ukazanja, i tako lijepa, 
pod perom O. Petitot postaje ljepšom i čudesnijom. 

P.N. Garcia Garces, C. M. F.: MATER-CORREDEM?- 
TRIX seu de possibili illatione a Spirituali maternitate_B. 
M. V. ad formalem ejus corredemptionem, Marietti, Torino 
1940., str. 294, cijena 30 lit. — Teološko stručno djelo. Pita- 
nje Majke Božje Suotkupiteljice nije još ni među bogoslo- 
vima raščišćeno. Riješenju tog pitanja hoće da doprinese 
i ovo djelo, i ako ono baš ne dokazuje suotkupljenje Mari- 
jino, već samo da bi i koliko se može iz duhovnog materin- 
stva Marijinog zaključiti za njezino formalno suotkupljenje. 
Svakako zanimljivo i hvale vrijedno nastojanje, iako se 
ovdje ne možemo upustiti u znanstveno ispitivanje, je li i 
koliko je pisac u tome uspio. ' 


Simon-Prado, C. SS. R.: PRAELECTIONES BIBLICAE: 
VETUS TESTAMENTUM II.: DE LIBRIS DIDACTICIS V..: 
T. auctore R..P. J. Prado, edit IL, Marietti, Torino 1940. str. 

276, cij. lit. 22.—. Simonova introdukcija u sv. Pismo već 
bt je stekla u biblijskim krugovima zasluženo priznanje i mje- 
| hi sto. Njegovo djelo je nastavio vič. O. Prado. Ovaj svezak 
' radi o poučnim knjigama Staroga Zavjeta, pa zato ima i 
m širu vrijednost, jer najprije govori o židovskom pjesništvu, 
| a onda vrlo opširno o psalmima, koje svaki dan svaki sve- 
ćenik moli, a često tako slabo razumi, I ako ovo nije ko- 

mentar samih psalama, ipak uz obični uvod sva teža i važ- 
nija mjesta psalama komentira, te svaki onaj koji posje- 
duje barem ovo znanje o psalmima s mnogo više razumi- 
jevanja će ih moliti. Inače se djelo odlikuje svim vrlinama 
Uvoda, koje su pohvaljene u drugim knjigama ovoga 
Uvoda. 
i m. . Regis Jolivet: Traitć de Psiholophie, I. LOGIQUE COS- 
MOLOGIE, Em. Vitte Lyon-Paris, 1939. str. 456, frcs. 32.—. 
Jolivet je već stekao glas jednog od najjačih katoličkih mi- 
| slilaca u Francuskoj. A znamo da njima Francuska prilič- 
| no obiluje. Zato je tako simpatično primljena njegova na- 
kana, da izdađe priručnik filozofije. On će obuhvatiti 4 
| sveska. Ovo je prvi svezak. Sigurno će zauzeti jedno od 
| prvih mjesta među priručnicima, jer ima zato sve predu-- 
) 


Duhovni život 


Asketsko-mistička revija 


vjete. To je u svakom pogledu izvrstan priručnik, koji će 
objeručke prihvatiti svaki suvremeni inteligent, jer vodi 
računa o svim najmodernijim filozofskim priblemima i rje- 
šava ih i razjašnjuje kao pravi majstor. Od srca preporu- 
čujemo ovaj priručnik svim kat. inteligentima, koji pozna- 
ju francuski. Kk: 

Marcel de Corte: LA PHILOSOPHIE DE GABRIEL 
( MARCEL, P. Tequi, Paris, str. 104, cij. ? Analiza i podvr- 
i gavanje kritici filozofskog sistema Gabr. Marcela, francus- 
na kog filozofa. S. B. 

